Δρ Oz Garcinia Cambogia σε Τρίκαλα Ελλάδα: Αγοράστε Garcinia Cambogia συνιστάται από τον Dr Oz\nΆνθρωποι σε Τρίκαλα Ελλάδα ρωτούν τι είναι garcinia cambogia; Αν και garcinia cambogia χρειάζεται να είναι ύπαρξη για κυριολεκτικά χιλιάδες χρόνια τώρα, αλλά υπήρχε στην αφάνεια τουλάχιστον για πολλούς στο δυτικό κόσμο.\nΣτα τέλη του 2012, μια ιατρική διασημότητα που ονομάζεται Δρ Oz γίνει Garcinia Cambogia δημοφιλής στην Τρίκαλα Ελλάδα όταν ο ίδιος το χαρακτήρισε στην ομιλία του εκπομπή. Έκανε ακόμη και ένα μικρό ντοκιμαντέρ για garcinia cambogia.\nΚάντε κλικ εδώ για να αγοράσετε Garcinia Cambogia σε Τρίκαλα Ελλάδα\nGarcinia cambogia εκχυλίσματος έχει ιδιότητες που βοηθούν τους ανθρώπους σε Τρίκαλα Ελλάδα χάσουν βάρος τον ακόλουθο τρόπο:\nΕκτός από το γεγονός ότι garcinia cambogia μπορεί να καταστείλει την όρεξη και μειώστε το βάρος της διαδικασίας, μπορεί επίσης να βοηθήσει τους ανθρώπους σε Τρίκαλα Ελλάδα προστασία του οργανισμού από τον ακόλουθο όρο ασθενειών:\nGarcinia cambogia να βοηθήσω τους ανθρώπους Τρίκαλα Ελλάδα χάσουν βάρος σημαντικά? Ωστόσο, το γεγονός αυτό έχει απορριφθεί από ορισμένοι επιστήμονες ισχυρίζονται ότι garcinia cambogia δεν μειώνει αποτελεσματικά υπερβολικό βάρος. Για το λόγο αυτό, θα παρουσιάσει ένα από διάφορες κλινικές δοκιμές που διενεργούνται για να εξακριβωθεί η αποτελεσματικότητα του garcinia cambogia την απώλεια βάρους.\nΌπου μπορείτε να αγοράσετε Garcinia Cambogia σε Τρίκαλα Ελλάδα;\nΜπορείτε να αγοράσετε Garcinia Cambogia σε Τρίκαλα Ελλάδα στα καταστήματα ή σε απευθείας σύνδεση, αλλά θα σας συνιστώ να αγοράσετε από το τελευταίο λόγω της ευελιξία και την ελευθερία που σας δίνει. Αγοράστε garcinia cambogia σε Τρίκαλα Ελλάδα από ένα ευυπόληπτο εμπορικό σήμα, σε απευθείας σύνδεση, επειδή δεν είναι όλες τις μάρκες garcinia cambogia λειτουργεί αποτελεσματικά.\nΕλπίζω να σας ερώτηση σχετικά με τι είναι garcinia cambogia έχει απαντηθεί; Garcinia cambogia μπορεί να βοηθήσει τους ανθρώπους σε Τρίκαλα Ελλάδα να χάσουν βάρος σημαντικά έτσι τη συμβουλή μου για σας είναι να πάμε για αυτό, αν μπορείτε, και θα είστε ευτυχείς ότι κάνατε. Μοιραστείτε το άρθρο μου με τους φίλους σας τώρα.\nπού να αγοράσει το χάπι απώλειας βάρους σε Ευρυτανία Ελλάδα;\nΔρ Oz Garcinia Cambogia σε Χαλκίδα Ελλάδα\nΑγοράστε Λιποδιαλυτικό Hiprolean X-s σε Καβάλα Ελλάδα\nπού να αγοράσει το χάπι απώλειας βάρους σε Σάμος;\nαγορά σμέουρων κετόνη σε Τρίκαλα Ελλάδα


Έχεις όντως δικαίωμα να κλείνεις τη σχολή με κατάληψη; οεο; - ChemEng NTUA - forum Χημικών Μηχανικών ΕΜΠ\nΈχεις όντως δικαίωμα να κλείνεις τη σχολή με κατάληψη; οεο;\nΛοιπόν αυτά που θα γράψω μάλλον θα πέσουν στον βρόντο, αλλά δε βαριέσαι ρε φίλε. Εφόσον όσοι είμαστε στη σχολή και δεν είμαστε προπτυχιακοί και απλά βρισκόμαστε προ τετελεσμένων γεγονότων γιατί 65 άτομα το αποφασίζουν, ας τοποθετηθώ εδώ.\nΑς ξεκινήσουμε από αυτό. Την περασμένη βδομάδα μια "πλειοψηφία" 65 ατόμων αποφάσισε πενταήμερο. Ένα πλαίσιο ψηφίστηκε από 65 άτομα τα οποία αποφάσισαν για 1000+ φοιτητές, πόσους μεταπτυχιακούς και διδακτορικούς, καμια 50ρια καθηγητές,, καμιά 60ριά διοικητικών υπαλλήλων, καμια 10ριά ατόμων που δουλεύουν στο κυλικείο, καμιά 10ρια καθαρίστριες καθώς και μεταδιδακτορικούς ερευνητές. Ώπα..... Ζυγίστε τα λιγο. Κάτι δεν πάει λίγο λάθος; Τόσοι άνθρωποι στη σχολή που δεν έχουν καν λόγο στα γεγονότα. Και μετά μιλάμε πλειοψηφία;\nΠοιοι συνδράμουν σε αυτην την κατάσταση; Οι ομάδες που έχουν ένα μεριδιο ευθύνης είναι παραπάνω από 1 εδώ.\n1. Οι φοιτητές που μένουν άπραγοι και αφήνουν τους άλλους να αποφασίζουν για αυτούς χωρίς αυτούς\n2. Καθηγητές, διοικητικοί, κοσμητεία που δέχονται παθητικά την κατάσταση. Για αυτούς ο μισθός μια χαρά θα τρέξει, άρα γιατί να μην ανεχτούν την κατάσταση;\nΠοιοί βγαίνουν ζημιωμένοι:\n1. Οι ίδιοι οι φοιτητές, γιατι θα τρέχουν και δε θα φτάνουν. Το ζήτημα δεν είναι η εξεταστική. Είναι να αποκτήσουν ένα ισχυρό πτυχίο μέσα από μία ομαλή εκπαιδευτική διαδικασία. Το πτυχίο δεν το καθορίζει ούτε το αν είμαστε εξισωμένοι με ΤΕΙ ούτε με κολλέγια. Ο εργοδότης θα πάρει αυτόν που θα του κάνει τη δουλειά σωστά και θα έχει και 5 γνώσεις.\n2. Οι φοιτητές που κάνουν πειραματικές διπλωματικές και θέλουν να τελειώσουν. Πρέπει να βάλει ο άλλος πειράματα που έχουν τον παράγοντα του χρόνου μέσα και δυσκολεύονται να δουλέψουν υπο τέτοιους όρους. Έχει κανείς δικαίωμα να τους καθυστερήσει, να κρατήσει παραπάνω και να μην τελειώσουν να πάνε να βρουν καμιά δουλειά; Μάλλον όχι\n3. Διδακτορικοί και ποστ ντοκ. Αφενός πάει η δουλειά τους πίσω, αφετέρου αν κάνουν επικουρικό έργο θα πρέπει να φτιάξουν και τα προγράμματα τους για να χώσουν τις αναπληρώσεις μετα.\n4. Κυλικείο. Προκαλείται ζημία σε μία επιχείρηση. Σας φταίνε οι εργαζόμενοι εκεί; Δε νομίζω\nΠοιοι βγαίνουν κερδισμένοι από μία κατάληψη;\n1. 8 χρόνια σε αυτό το ίδρυμα προσπαθώ να καταλάβω. Θα σου πουν για το 2012. Θα απαντήσω τι κερδίθηκε τότε ακριβως; Απλά λίγο μετά άλλαξε κυβέρνηση και καήγησε το νόμο Διαμαντοπούλου. Όσο πρόλαβε εφαρμόστηκε. Το 2013 δεν ήταν οι καταλήψεις των φοιτητών το μέτρο πίεσης αλλά ότι δε λειτουργούσε καμία διοικητική υπηρεσία. Πιο αποτελεσματικό θα ήταν μια κατάληψη στο υπουργείο παιδείας, λέω εγώ τώρα, παρά σε ένα κτίριο στου Ζωγράφου που δε νοιάζει κανέναν.\nΤώρα για τις διεκδικίσεις που αναγράφονται στο πλαίσιο στις τελευταίες συνελεύσεις:\n1. Επαναφορά του πολλαπλού συγγράμματος: Ας μην κοροϊδεύομαστε, στα περισσότερα μαθήματα ένα συγγραμμα παίρνουμε και απλά κοσμεί τη βιβλιοθήκη.\n2. Παροχή των απαιτούμενων υλικών για διεξαγωγή εργασιών στην σχολή: Σε ποιο μάθημα χρειάζεται κάτι που δεν παρέχεται; Κάντε διαμαρτυρια στον κοσμητορα για κάτι τέτοιο αν όντως ισχύει\n3. Να αποσυρθεί ο νόμος Γαβρόγλου, Διαμαντοπούλου κλπ: Δλδ και ποιο νόμο να κρατήσουμε; Της ζούγκλας;\n4. Καταργηση του νομοσχεδίου για το ασφαλιστικό: Οκ μας αφορά ως μελλοντικούς εργαζόμενους, αλλά δε νομίζω ότι έχει κανείς στη σχολή αυτή τις γνώσεις να προτείνει κάτι. Το απλά αντιτίθεμαι σε ένα νόμο χωρίς αντιπρόταση τι νόημα έχει;\n5. Αύξηση του διδακτικού προσωπικού και των διοικητικών υπαλλήλων: Έχετε εικόνα του αριθμού, ειδικά των ΕΔΙΠ , της Σχολής μας συγκεκριμένα; Do the math again.\n6. Αύξηση χρηματοδότησης αποκλειστικά από τον κρατικό προϋπολογισμό: Ωπα ρε. Και αν θέλει κάποιος ιδιώτης να συνεργαστεί και να δώσει λεφτα; Τι όχι εκεί; Χρήμα ιδιώτη τζιζ κακα; Το πανεπιστήμιο δεν πρέπει να εξαρτάται μόνο από το κράτος. Πρέπει να βρίσκει συνεργατες παντού έτσι ώστε να λειτουργεί και να εξελίσσεται πάντα.\n7. Όχι στην εντατικοποιηση - αυταρχικοποίηση των σπουδων: Σε ενδιάμεσες εξετάσεις αν δε θέλετε δεν πάτε, δε σας υποχρεώνει κανείς. Επίσης όσες φορές προϋποθέτεται κάποια εργασία ή κάτι για να δώσεις ένα μάθημα, σχεδόν πάντα βοηθάει και βαθμολογικά και σε λίγοτερο φόρτο εργασίας διαβάσματος στην τελική εξέταση.\n8. Όχι πιστώτικές μονάδες κλπ: Ναι... αν όλα τα υπόλοιπα πανεπιστήμια του κόσμου λειτουργούν έτσι, εμείς πώς θα προχωρήσουμε αν δεν δράσουμε ομοιως; Δλδ θα θες να πας για ένα μεταπτυχιακό εξω (ναι σε εσένα που φωνάζεις για δημόσια δωρεάν παιδεία αλλά θα σκάσεις 10000 λίρες στην Αγγλία για μεταπτυχιακό) πώς ακριβώς θα σε δεχτούν αν δεν έχεις το ίδιο σύστημα με αυτους;\n9. Επανακατοχύρωση του ασύλου: Έχουμε 2019... Όχι απλά ο καθένας έχει ελευθερία λόγου παντού. Δλδ ποιος εμποδίζεται να εκφραστεί σε πανεπιστήμια και χρειάζεται νόμο.. Α ναι, όποιος δε συμφωνεί με ορισμένες ομάδες.\n10. Τώρα για τα κατάργηση των ΜΑΤ, όχι μπαρες σε τρένα, Μείωση ωρών εργασίας, όχι στο ΝΑΤΟ , όχι στο να φοράμε το βρακί μας ανάποδα, ε δεν μπορώ να σχολιάσω κάτι. Μπορείς να πας σε μία αντιστοιχη πορεία και να μην παίρνεις παραμάζωμα και όλους τους άλλους. Δε συμφωνείς; Όχι αλλά τι να κάνουμε.\nΞέρω δε σε έπεισα, αλλά ελπίζω ότι μπορεί να έπεισα κάποιον που θα κάθοταν στον καναπέ του άπραγος είτε να παει να ψηφίσει στη συνέλευση αν είναι προπτυχιακός φοιτητής, ή να μην ανεχτεί με τόση επιοικεια αυτήν την κατάσταση αν είναι διοικητικά ανώτερος.\nΑυτά. νοτ σορρυ φορ δε λονγκ ποστ.\nΤετ 23 Οκτ 2019, 8:56 am\n2 από alexl789\nΠοιοί βγαίνουν ζημιωμενοι\n1) στον ελληνικό κοινωνικό σχηματισμό οι δουλειές βρίσκονται κυρίως με γνωριμίες και κονέ, εξού και υπάρχουν πολλοί απόφοιτοι με μεταπτυχιακά διδακτορικά κτλ που βρίσκονται σε χαμηλότερες μισθολογικα θέσεις από ανθρώπους που χουν μόνο πτυχίο. Χαρακτηριστικό παράδειγμα ξέρω πτυχιούχο με μέτριο βαθμό πτυχίου που βρήκε κακοπληρωμένη δουλειά στην Βουλγαρία μέσω του περιπτερά του επειδή το αφεντικό ήθελε <<μηχανικό από τα δυτικά προάστια>>.\n2)όταν κάποιος κάνει διπλωματική εργασία σε τρόφιμα βιοτεχνολογία και αν δεν μπει μέσα να κάνει την δουλειά του θα καταστραφεί όλη η δουλειά μηνών, αφήνεται να μπει\n4) είναι επιλογή του ίδιου του κυλικείου να μην ανοίγει μια χαρά του επιτρέπεται να ανοίξει άμα θέλει και μπορούν να πάνε φοιτητές από τις άλλες σχολές ή όσοι είναι στην κατάληψη και έχουμε γνωρίζουμε ότι οι εργαζόμενοι του κυλικείου δεν χάνουν λεφτά στις καταλήψεις\nΤετ 23 Οκτ 2019, 11:33 am\n3 από alexl789\n1) μαθήματα που άνετα χρειάζονται 2ο σύγγραμα: χημική κινητική κ ηλεκτροχημεια, ηλεκτρομηχανολογικος. Επίσης αυτή την στιγμή δεν δίνεται ούτε ένα ευρώ στο ίδρυμα για να τυπώσει κίτρινα βιβλία σε πολλά μαθήματα που είναι απαραίτητα κ απλά αναρτώνται ηλεκτρονικά πχ μχδ\n2) ρόμπες που στα προηγούμενα έτη δεν έχουν δωθεί κ τώρα αυτοί οι φοιτητές έχουν πρόβλημα στα εργαστήρια τροφίμων και καυσίμων.\n3) όταν κάποιος νόμος είναι καλός(αναλύεται στα πλαίσια το γιατί) ζητάς να πέσει δεν κάνεις εκπτώσεις στην ίδια σου την ζωή\n4) δεν χρειάζονται γνώσεις για να καταλάβεις ότι οι συντάξεις πείνας είναι κακές\n5) κόβονται εργαστήρια στα μχδ κ μφδ επειδή δεν υπάρχει ποιος να τις κάνει και οι φοιτητές στοιβάζονται στα αμφιθέατρα βλ σχέδιο και πολλά άλλα\n6)κανείς δεν δίνει χρήματα απ' την καλή του την καρδιά αλλά επιζητά το κέρδος (βλ πλαίσιο για περαιτέρω πληροφορίες)\n7)έχει μπει εργαστήριο θερμοδυναμικής και στο 3ο εξάμηνο έχεις 3 υποχρεωτικά εργαστήρια την βδομάδα. Επίσης παίζουν φουλ μαζικά κοψίματα.\nΓια 8,9,10 δείτε πλαίσιο θέλει υπερβολικα μεγάλη ανάλυση\nΤετ 23 Οκτ 2019, 11:47 am\nΩς αντιπαράδειγμα για αυτην με το περίπτερο, εμένα όσοι φίλοι μου έψαξαν δουλειά με το βασικό τους πτυχίο αμέσως βρήκαν. Ορισμένοι μια χαρά δουλειες και άλλοι παράτησαν τη δουλειά που είχαν και βρήκαν άλλη. Χημικοί μηχανικοί πάντα σε αντικείμενο χημικού μηχανικού.\nΑυτό για τα τρόφιμα και τη βιοτεχνολογία, άλλα έμαθα. Οτι τραμπουκίσατε τη βιοτεχνολογία, την οργανική και τα τρόφιμα αυτές τις μέρες. Ψέματα μου είπαν?\nΤο κυλικείο να ανοίξει να πουλήσει σε ποιον? Στους 5 νοματαίους που θα είστε στην κατάληψη. Οι υπάλληλοι μπορεί να πληρώνονται, αλλά αυτός που έχει το κυλικείο και τους πληρώνει, κάποια στιγμή αν συνεχιστεί η κατάληψη μπορεί να μην είναι σε θέση να συνεχίσει να κάνει το ίδιο\nΧημική κινητική ηλεκτροχημεία παίρνετε ηλεκτορονικά 2 βιβλία του Καραντώνη ένα για το κάθε κομμάτι, παίρνετε από τον Εύδοξο το βιβλίο της Κολουμπή και από εκδόσεις ΕΜΠ του Χανδρινού για κινητική. Μας δουλεύεις?\nΓια ηλεκτρομηχανολογικό νομίζω υπήρξαν κάτι σημειώσεις στο ίντερνετ.\nΣτα εργαστήρια καυσίμων και τροφίμων απαιτούνται ρόμπες? Από πότε?\nΕπίσης αν έχουν έλλειψη στα εργαστήρια των ΜΧΔ και των ΜΦΔ μπορούν να αξιοποιήσουν ΕΔΙΠ και από άλλους τομείς, που στους άλλους τομείς δε βρίσκουν ώρες να καλύψουν. Ανακατονομή του ήδη υπάρχοντος προσωπικού δεν κάνει κακό.\nΝαι κανείς δε δίνει χρήματα από την καλή του την καρδία, αλλά αν μία συνεργασία συμφέρει και τις δύο πλευρες, να την αρνηθούμε πάλι? Μηχανικός θα βγεις υποτίθεται από εδώ μέσα. Στον ιδιωτικό τομέα θα βρεις δουλεια\nΝαι μπήκε εργαστήριο Θέρμο. Ε και? αν το κάνεις μετά θα σου είναι πολύ πιο εύκολο να περάσεις το μάθημα και θα μάθεις και 2 πράγματα παρπάνω. Μαζικά κοψίματα εννοείς τη μία φορά στη γραμμική άλγεβρα? γιατί περισσότερο κατανομές γίνονται σε αυτήν τη σχολή για να περάσει ο κόσμος μαθήματα παρά προσπάθεια για να κοπούν μαζικά.\nΓια το 3 και 4 του 2ου ποστ σου δε θα μπω καν στον κόπο. Αερολογίες μπορεί να λεμε και οι 2 επ άπειρον\nalexl789 έγραψε: Αποδόμηση\nΆσχετο, αλλά αν πέρασαν από συνέντευξη 100 άξιοι υποψήφιοι και πήραν το "παιδί με μέτριο βαθμό από τα δυτικά προάστια" τότε υπάρχει πρόβλημα γιατί κάποιος αδικήθηκε. Αν όμως έγινε απευθείας ανάθεση σε αυτόν, δε βλέπω πρόβλημα. Αν τώρα θεωρείς πρόβλημα την κακοπληρωμένη δουλειά στη Βουλγαρία, θυμήσου πως η αγορά εργασίας είναι παγκόσμια, αν δεν του αρέσει μπορεί να βρει αλλού δουλειά.\nalexl789 έγραψε: 2)όταν κάποιος κάνει διπλωματική εργασία σε τρόφιμα βιοτεχνολογία και αν δεν μπει μέσα να κάνει την δουλειά του θα καταστραφεί όλη η δουλειά μηνών, αφήνεται να μπει\nΓιατί είναι επιλογή του κυλικείου να ανοίξει ή να μην ανοίξει και εγώ σαν ΥΔ να μην έχω επιλογή να μπω να κάνω τη δουλειά μου; Ίσα ίσα, η δική μου εργασία είναι σχετικότερη με το πεδίο της έρευνας και της εκπαίδευσης. Πρέπει να έχω αφήσει καλλιέργειες κυττάρων να μεγαλώνουν για να θεωρηθεί σημαντική η δική μου δουλειά; (Btw, και οι ΥΔ έχουν προβλήματα και ένα από αυτά είναι η χρηματοδότησή τους, πολλοί από αυτούς τρέχουν να βρουν υποτροφίες, μπορεί και να μη βρίσκουν... δεν είδα κανέναν όμως να πηγαίνει στο 1ο εξάμηνο και να λέει δε θα γίνει μάθημα).\nalexl789 έγραψε: Αποδόμηση 2\nΑπό όλα όσα αναφέρεις, αυτά είναι τα πιο σχετικά με την Σχολή μας και την εκπαιδευτική διαδικασία. Ωστόσο σκέψου μήπως κάποια πράγματα δεν είναι τόσο σοβαρά για να γίνονται αίτια της κατάληψης. Π.χ. υπάρχει η Βιβλιοθήκη του ΕΜΠ και το αναγνωστήριο μπορείς κάλλιστα να πας να δανειστείς το 2ο σύγγραμμα που χρειάζεσαι και μάλιστα έχεις πολλές επιλογές από βιβλία ώστε να επιλέξεις αυτό που σου ταιριάζει. Αν θεωρείς ότι δεν υπήρχαν πολλά αντίτυπα για να δανειστείς, μπορείς ΑΝ θέλεις και ΑΝ θεωρείς ότι κάτι δε χρειάζεσαι να το δωρίσεις στο Αναγνωστήριο για να το έχουν οι επόμενοι. Γιατί αυτό δεν το σκέφτεστε σαν λύση;\nΕπίσης, πολλά εργαστήρια ήδη συνεργάζονται τυπικά ή άτυπα με εταιρείες, και δεν το καταδικάζει κανείς όταν ο τάδε καθηγητής μπορεί να σε βοηθήσει να βρεις πρακτική στην τάδε εταιρεία ή όταν πολλές διπλωματικές εργασίες γίνονται π.χ. σε συνεργασία με τα ΕΛΠΕ. Μην δαιμονοποιούμε τα πάντα. Τις "κακές" εταιρείες που πάνε να σπιλώσουν το "αγνό" ΕΜΠ.\nΓενικότερα τα θέματα που αφορούν τη Σχολή, πρέπει να λύνονται εντός της Σχολής: Αν δεν υπάρχει διδάσκοντας να πας να κάνεις φασαρία στον υπεύθυνο του μαθήματος ή στον κοσμήτορα. Αν δεν έχεις ρόμπα, να πας να κάνεις φασαρία στα εργαστήρια. (και όταν λέω φασαρία, δε λέω να πας να σπάσεις τα πάντα). Υπάρχουν και δυο λέξεις που δεν αρέσουν γενικότερα: εξορθολογισμός και έλεγχος. Είμαι απόλυτα σίγουρη πως αν γίνει ανακατανομή του μόνιμου προσωπικού τύπου ΕΔΙΠ θα βρεθεί προσωπικό για τα εργαστήρια, αν γίνει έλεγχος δαπανών μπορούν να βρεθούν χρήματα για να τυπωθούν τα μπεζάκια. (μέσα στον έλεγχο πρέπει όμως να αξιολογηθεί αν το μπεζάκι αξίζει να τυπωθεί, γιατί αν είναι παρωχημένο ή αν είναι κακό google translate, πιστέψτε με καλύτερα να μην κόψουμε δεντράκια για να τυπώσουμε λιβελογραφήματα).\nalexl789 έγραψε: 3) όταν κάποιος νόμος είναι καλός(αναλύεται στα πλαίσια το γιατί) ζητάς να πέσει δεν κάνεις εκπτώσεις στην ίδια σου την ζωή\nΕπίσης δε χρειάζονται γνώσεις για να καταλάβεις ότι άμα κλείσεις τη Σχολή 5 μέρες δε θα ταρακουνηθεί η κοινωνία. Βρείτε άλλους τρόπους για να προασπίσετε τα δικαιώματά σας. Αν όμως κατά βάθος δε σας νοιάζει και θέλετε να κλείσετε το μαγαζάκι για να κάνετε κατασκήνωση με μπύρες και ρεμπέτικα, για να λέτε ότι στα νιάτα σας ταράξατε το σύστημα, όπως έγινε πριν 40 χρόνια, τότε κάτι πάει λάθος.\nΑυτό που εδώ και χρόνια οι φοιτητές δεν νοούν να καταλάβουν είναι ότι έχουν το καλύτερο πράγμα στον κόσμο και δεν το εκτιμούν καθόλου: ΔΩΡΕΑΝ ΦΟΙΤΗΣΗ ΣΤΑ ΠΑΝΕΠΙΣΤΗΜΙΑ. Σε πάρα πολλά κράτη της Ευρώπης οι φοιτητές πληρώνουν τις σπουδές τους, δεν έχουν πάσο και ούτε δωρεάν συγγράμματα. Και όμως δεν θεωρούν ότι πρέπει να κλείνουν τα Πανεπιστήμιά τους όποτε τους κάνει κέφι, γιατί η οικονομική κρίση π.χ. πλήττει την μεσαία τάξη. Πρέπει να εκτιμούμε και να προασπίζουμε το δικαίωμά μας στην δωρεάν Παιδεία, αλλά όχι με τους λάθος τρόπους. Αντί να αισθάνεστε τυχεροί, υποβαθμίζετε μόνοι σας τις σπουδές και τα πτυχία σας. Μην ξεχνάτε πως άν θέλετε να πάτε σε μια πορεία για τις συντάξεις στο Σύνταγμα, μπορείτε να πάτε χωρίς να πάρετε απουσία.\nΜόνο, όταν πηγαίνεις κάθε μέρα στο μάθημα και δε βρίσκεις να κάτσεις, μόνο όταν διαμαρτύρεσαι που ο διδάσκοντας είναι για τα μπάζα, μόνο όταν προτείνεις λύσεις για καθημερινά προβλήματα, τότε μόνο ίσως πετύχεις κάτι.\nΤελευταία επεξεργασία από το μέλος i griega την Τετ 23 Οκτ 2019, 1:17 pm, έχει επεξεργασθεί 1 φορά συνολικά.\nΤετ 23 Οκτ 2019, 12:45 pm\nΗ αλήθεια είναι ότι η igriega με κάλυψε τόσο πολύ, που σχεδόν δεν έχω κάτι να πω. Ορμώμενη από τις τελευταίες απαντήσεις, προ αμνημονεύτων -όταν ήμουν πρώτο έτος- είχα προτείνει το εξής (κ μάλιστα εν μέσω έντονων καταλήψεων (ορά Μ. Γιαννάκου).\n"Το πραγματικό πρόβλημα στη λειτουργία της σχολής δε φαίνεται από μία κατάληψη η οποία δεν ενδιαφέρει κανέναν, αλλά εάν όλοι οι φοιτητές εγγρεγραμένοι σε κάθε έτος παρουσιάζονταν ανελειπώς, έστω και για μία εβδομάδα. Εκεί θα φαινόταν περίτρανα ότι ούτε καν στο αμφιθέατρο δε χωράνε, πόσο δε μάλλον για ποιοτικά μαθήματα ή εργαστήρια."\nH απάντηση που πήρα φυσικά είχε να κάνει με κάτι τύπου, "δεν μπορώ να εξαναγκάσω το φτωχό παιδί που δουλεύει να έρθει στη σχολή και να χάσει το μεροκάματο". Θα πω για μια ακόμη φορά ότι διαφωνώ περίτρανα, αλλά και ότι ο καθένας κάνει τις επιλογές του. Δυστυχώς ή ευτυχώς στην Ελλάδα ισχύει όντως η δωρεάν παιδεία (τουλ. όσον αφορά στα πανεπιστήμια), και μάλιστα παρέχονται δωρεάν και πολλά πράγματα που παλιότερα (και σε άλλες σχολές και σήμερα!) έπρεπε να τα προμηθεύεσαι ο ίδιος. Επίσης, καλώς ή κακώς, όντας φοιτητής, το "επάγγελμά" σου είναι να είσαι "φοιτητής" αρα να παρακολουθείς και να συμμετέχεις στις υποχρεώσεις της Σχολής. Τα φοιτητικά δικαιώματα όλοι τα θυμόνται, όχι όμως και τις υποχρεώσεις που συνεπάγονται. Εάν λοιπόν αποφασίσεις να ασκήσεις και δεύτερο επάγγελμα, πρέπει εσύ να κλιθείς να τα "παντρέψεις" ή να επιλέξεις πιο έχει μεγαλύτερη βαρύτητα, όταν οι υποχρεώσεις του ενός αντιπαραβάλονται στο άλλο. Έτσι, μία απογευματινή food for thought.\nΌσον αφορά στις "κακές" εταιρείες, καλώς οι κακώς, οι περισσότεροι που διαμαρτύρονται σήμερα σε κάποια χρόνια σε μία από αυτές θα είναι.... (speaking from experience)\nΤελευταία επεξεργασία από το μέλος madadayo την Τετ 23 Οκτ 2019, 6:41 pm, έχει επεξεργασθεί 1 φορά συνολικά.


Δήλωση του Δήμαρχου Ραφήνας: Οι νεκροί έχουν ξεπεράσει τους 60! – Posters Blog\nΣτους 60 φαίνεται να ανέρχεται ο αριθμός των νεκρών από την φονική πυρκαγιά σύμφωνα με τις δηλώσεις που έκανε στον ΣΚΑΙ ο Δήμαρχος Ραφήνας Βαγγέλης Μπουρνούς.\nΌπως δήλωσε στον ΣΚΑΙ ο κ. Μπουρνούς οι νεκροί έχουν ξεπεράσει τους 60 ενώ στην παρούσα φάση τα επίσημα στοιχεία μιλούν για 50 νεκρούς.\n«Υπάρχει Βιβλική καταστροφή. Πάνω από χίλια σπίτια έχουν καεί. Ο αριθμός των νεκρών αυξάνεται συνεχώς. Έχουν ξεπεράσει τους 60. Δεν έχω ολοκληρωμένη εικόνα για αγνοούμενους. Δεν λάβαμε εντολή για εκκένωση», ανέφερε χαρακτηριστικά.\nΔείτε παρακάτω το βίντεο από τον ΣΚΑΙ:\nΠροηγούμενο άρθρο Τι λένε οι «δάσκαλοι» για άδειες οδήγησης και εξετάσεις\nΕπόμενο άρθρο Τριήμερο εθνικό πένθος κήρυξε ο πρωθυπουργός Αλέξης Τσίπρας


Εκλέχτηκε βουλευτής στην Α΄Θεσσαλονίκης με τον ΣΥΡΙΖΑ στις εκλογές Ιανουαρίου 2015 και επανεκλέχτηκε τον Σεπτέμβριο του 2015.\nΥποψήφιος Δήμαρχος Θεσσαλονίκης και επικεφαλής της δημοτικής κίνησης «Θεσσαλονίκη Ανοιχτή Πόλη» σε δύο θητείες, από όπου παραιτήθηκε μετά την εκλογή του.\nΜέλος της Κεντρικής Πολιτικής Επιτροπής και της Π.Ε. Θεσ/νίκης του ΣΥΝΑΣΠΙΣΜΟΥ. Σήμερα μέλος της Κεντρικής Επιτροπής του ΣΥΡΙΖΑ. Υποψήφιος βουλευτής του ΣΥ.ΡΙΖ.Α. στην Α΄ Θεσσαλονίκης στις εκλογές του 2007.\nΠρόεδρος της «Εταιρίας Διάσωσης Ιστορικών Αρχείων 1940-1974»,μέλος του «Συνδέσμου Φυλακισθέντων – Εξορισθέντων Αντιστασιακών1967-1974» και της Επιτροπής Διεκδίκησης των Γερμανικών Οφειλών προς την Ελλάδα.\nΈχει τιμηθεί από την SOS – Ρατσισμός.\nΠροσωπικά στοιχεία/ Κοινωνική δράση\nΓεννήθηκε στην Άνω Τούμπα Θεσσαλονίκης από γονείς πρόσφυγες το 1947. Μαθητής συμμετείχε στους αγώνες του «15% για την Παιδεία» και του «114». Γραμματέας του τελευταίου πριν τη Χούντα Δ.Σ. του Συλλόγου Φοιτητών Φιλοσοφικής του Α.Π.Θ.\nΕργάσθηκε ως Φιλόλογος στην Ιδιωτική και Δημόσια Μέση Εκπαίδευση και συνταξιοδοτήθηκε από το Δημόσιο. Εκλέχτηκε επανειλημμένα στα Δ.Σ. των τοπικών Συλλόγων Ιδιωτικών Εκπαιδευτικών ΣΙΕΛΘ – ΣΕΦΙΕ, αντιπρόσωπος στην ΟΙΕΛΕ και Γενικός Σύμβουλος του ΕΚΘ. Επί σειρά ετών διετέλεσε πρόεδρος της Γ΄ ΕΛΜΕ-Θεσ/νίκης και Γενικός Σύμβουλος της ΕΔΟΘ – Ν.Τ./ΑΔΕΔΥ.


Εδώ Πιερία News: Το στρες και οι 15 βλαβερές επιπτώσεις στην υγεία\nΤο στρες και οι 15 βλαβερές επιπτώσεις στην υγεία\nΕίτε πρόκειται για μία απλή αναστάτωση, που προκαλεί ένα μποτιλιάρισμα είτε για ένα σημαντικό γεγονός της ζωής, όπως... ένα διαζύγιο ή μία απόλυση, το ψυχολογικό στρες επηρεάζει σημαντικά το σώμα μας.\nΜπορεί λίγο στρες να είναι εποικοδομητικό, ακόμα και δημιουργικό, αλλά δυστυχώς, το καθημερινό άγχος μπορεί να είναι ο νούμερο ένα παράγοντας, για την επιδείνωση της υγείας. Μάλιστα, σύμφωνα με το health.com, περίπου το 70% των επισκέψεων σε γιατρό και το 80% των σοβαρών ασθενειών συνδέονται με το στρες.\nΤα καλά νέα λένε, ότι ποτέ δεν είναι αργά, καθώς υπάρχουν απλοί τρόποι που μπορεί ο καθένας να μειώσει το άγχος, ελαχιστοποιώντας τους κινδύνους. Τα κακά νέα όμως, αναφέρουν, ότι υπάρχουν τουλάχιστον 15 βλαβερές επιπτώσεις, που το άγχος επηρεάζει σοβαρά την υγεία.\nΈρευνες έχουν δείξει, ότι η ορμόνη του στρες, η κορτιζόλη, συνδέεται με την ανεξέλεγκτη λαχτάρα για λιπαρά και ζαχαρώδη τρόφιμα. Οι επιστήμονες μάλιστα πιστεύουν, ότι η συγκεκριμένη δεσμεύεται στους υποδοχείς του εγκεφάλου, που αφορούν στην πρόσληψη τροφής.\nΗ κορτιζόλη μπορεί να αυξήσει την ποσότητα του λιπώδους ιστού στο σώμα, διευρύνοντας το μέγεθος των λιποκυττάρων. Και αν έχετε ήδη υψηλό δείκτη μάζας σώματος, ενδεχομένως διατρέχετε ακόμη μεγαλύτερο κίνδυνο.\nΤο κλειδί είναι να γνωρίζετε τις «λιγούρες» σας και να είστε προετοιμασμένοι να τις αντιμετωπίσετε υγιεινά. Αυτό σημαίνει, να έχετε αποθέματα υγιεινών σνακ για να μπορέσετε να ελέγξετε τις «επιθέσεις» της κορτιζόλης, που έχουν ως αποτέλεσμα τον διαβήτη, την παχυσαρκία και τα καρδιαγγειακά νοσήματα.\nΗ ακριβής σχέση μεταξύ του στρες και των καρδιακών νοσημάτων μπορεί να μην είναι απόλυτα σαφής, είναι όμως πραγματική. Πρόσφατη έρευνα, που διεξήχθη σε 200.000 υπαλλήλους στην Ευρώπη, αποκάλυψε, ότι όσοι είχαν αγχωτικές δουλειές και ελάχιστα περιθώρια στη λήψη αποφάσεων είχαν 23% περισσότερες πιθανότητες να πάθουν καρδιακό επεισόδιο, σε σχέση με όσους έκαναν δουλειές με λιγότερο άγχος.\nΤο στρες προκαλεί υπερδιέγερση, μία βιολογική κατάσταση όπου ο οργανισμός στην ουσία δεν αισθάνεται υπνηλία. Αν και τα στρεσογόνα γεγονότα μπορούν να ευνοήσουν την ύπαρξη αϋπνίας, η μακροχρόνια έκθεση στο στρες μπορεί να διαταράξει τον ύπνο, προκαλώντας σημαντικά προβλήματα υγείας, όπως είναι η άπνοια.\nΤο υπερβολικό στρες ευθύνεται όμως και για την απώλεια μαλλιών. Αν και διάφορες έρευνες βρίσκονται ακόμη σε εξέλιξη, τα μέχρι τώρα στοιχεία αποκαλύπτουν, ότι το άγχος παίζει σημαντικό ρόλο στην απώλεια τριχών, ενισχύοντας μία αυτοάνοση κατάσταση, η οποία ονομάζεται γυροειδής αλωπεκία.\nΕπίσης, το στρες και το άγχος μπορούν να συμβάλουν στην εμφάνιση της τριχοτιλλομανίας. Πρόκειται για μία διαταραχή, που χαρακτηρίζεται από παρόρμηση για ξερίζωμα τριχών, η οποία έχει σαν συνέπεια την αλωπεκία και συνήθως αναφέρεται ως «καταναγκαστικό τράβηγμα τρίχας».\nΕίναι γνωστό, ότι το άγχος αυξάνει τα επίπεδα σακχάρου στο αίμα. Έρευνα που διεξήχθη σε υπέρβαρες γυναίκες, οι οποίες δεν έπασχαν από διαβήτη, μάλιστα, έδειξε, ότι αυτές αύξαναν τις επινεφρίνες, που σχετίζονταν με το στρες, κάθε φορά που χρειαζόταν να θυμηθούν ένα στρεσογόνο γεγονός που τους είχε συμβεί, με αποτέλεσμα να παράγουν υψηλότερα ποσοστά γλυκόζης και σακχάρου, από ό, τι τα άτομα με χαμηλότερη επινεφρίνη. Με απλά λόγια, αυτό υποδηλώνει, ότι σε περιπτώσεις που ορισμένοι έρχονται αντιμέτωποι με το άγχος θα μπορούσαν να αυξήσουν τον κίνδυνο για διαβήτη.\nΗ καούρα, οι κράμπες στο στομάχι και η διάρροια μπορούν να προκληθούν ή να επιδεινωθούν από το στρες. Ειδικότερα, το σύνδρομο ευερέθιστου εντέρου, το οποίο χαρακτηρίζεται από πόνο και εξάρσεις δυσκοιλιότητας και διάρροιας, πιστεύεται ότι τροφοδοτείται εν μέρει από το στρες. Ωστόσο, για το έλκος στομάχου, που κάποτε θεωρούσαν οι ειδικοί, ότι προκαλούνταν από το στρες, οι νέες θεωρίες αναφέρουν, ότι προκαλείται από το ελικοβακτηρίδιο του πυλωρού, το οποίο μπορεί να αντιμετωπιστεί με αντιβιοτικά.\nΜια αγχωτική κατάσταση μπορεί να αυξήσει την αρτηριακή πίεση, πιέζοντας τα αιμοφόρα αγγεία και επιταχύνοντας τον καρδιακό ρυθμό. Ωστόσο, πρόκειται για μία προσωρινή κατάσταση, καθώς η πίεση επανέρχεται στα φυσιολογικά επίπεδα, μόλις μειωθεί το άγχος.\nΔεν είναι ακόμη σαφές όμως, κατά πόσον το χρόνιο στρες μπορεί να προκαλέσει πιο μόνιμες αλλαγές στην πίεση του αίματος.\nΈρευνα, που περιλαμβάνει την απεικόνιση του εγκεφάλου, δείχνει ότι το υπερβολικό άγχος μπορεί να μειώσει την ποσότητα του ιστού στις περιοχές του εγκεφάλου, που ρυθμίζουν τα συναισθήματα και τον αυτοέλεγχο. Η βλάβη αυτή μπορεί να εμπλακεί με μελλοντικές στρεσογόνες καταστάσεις, αλλά μπορεί επίσης, σύμφωνα με τους ειδικούς, να αντιστραφεί με αποτελεσματικές τεχνικές διαχείρισης του άγχους.\nΌσοι υποφέρουν από ακμή, το υποπτεύονται χρόνια και μάλλον έχουν δίκιο: το στρες μπορεί να προκαλέσει «σπυράκια». Οι έρευνες δείχνουν, ότι άτομα με ακμή είναι πιο επιρρεπή σε ξεσπάσματα κατά τη διάρκεια εξετάσεων, για παράδειγμα, σε σύγκριση με λιγότερο αγχωτικές χρονικές περιόδους. Ένας από τους ενόχους, θεωρείται πάντως η αύξηση των ανδρογόνων. Επιπλέον, το στρες μπορεί να προκαλέσει ψωρίαση, μία δερματική πάθηση που χρειάζεται ειδική φαρμακευτική αγωγή.\nΤο στρες μπορεί να οδηγήσει σε μια οξεία επίθεση πόνου στην πλάτη, καθώς επίσης και να συμβάλει σε συνεχή χρόνιο πόνο, πιθανώς για τον απλό λόγο, ότι οι στρεσογόνες καταστάσεις προκαλούν τέντωμα στους μυς.\nΜια πρόσφατη ευρωπαϊκή μελέτη διαπίστωσε, ότι οι άνθρωποι που είναι επιρρεπείς στο άγχος είναι πιο πιθανό να αναπτύξουν πόνους στην πλάτη, ενώ μια αμερικανική έρευνα ανέφερε, ότι άτομα με εξάρσεις θυμού και ψυχικό πόνο, παρουσιάζουν συχνά συνεχή πόνο στην πλάτη.\nΣε πρόσφατη έρευνα, που διεξήχθη σε υγιείς ενήλικες, οι οποίοι είχαν κάποια αγχωτική εμπειρία τον τελευταίο χρόνο, αποκαλύφθηκε ότι (οι συμμετέχοντες αυτοί) είχαν τέσσερις φορές περισσότερες πιθανότητες να πάθουν κάποιο εγκεφαλικό επεισόδιο, από τους λιγότερο αγχωτικούς. Πιθανότατα, ο αυξημένος κίνδυνος οφείλεται στην αύξηση των επιπέδων της αρτηριακής πίεσης και στη στένωση των αρτηριών, γνωστής ως αθηροσκλήρωση.\nΤα τραυματικά γεγονότα και το χρόνιο στρες μπορούν να μειώσουν τα τελομερή, τα προστατευτικά καλύμματα στις άκρες των χρωμοσωμάτων των κυττάρων, προκαλώντας την πρόωρη γήρανσή τους. Τα καλά νέα ωστόσο, είναι, ότι η τακτική άσκηση τρεις φορές την εβδομάδα είναι αρκετή για να αντισταθμίσει τις απώλειες.\nΤο άγχος φαίνεται πως είναι υπεύθυνο και για την επιδείνωση του άσθματος σε αρκετά άτομα. Σε μία μελέτη, φάνηκε, ότι τα παιδιά που εμφάνισαν σοβαρό στρες, όπως ο θάνατος ενός αγαπημένου προσώπου, είχαν σχεδόν διπλάσια αύξηση του κινδύνου μιας κρίσης άσθματος κατά τη διάρκεια των επόμενων δύο εβδομάδων, σε σύγκριση με εκείνα τα παιδιά, που δε βρίσκονται υπό πίεση.\nΟι ερευνητές δεν είναι βέβαιοι για τον λόγο, αλλά υποπτεύονται ότι το άγχος μπορεί να ενισχύσει την ανοσολογική ανταπόκριση του οργανισμού αναφορικά με τις αιτίες που προκαλούν άσθμα, όπως είναι η γύρη, το τρίχωμα ζώων ή η σκόνη.\nΕθνική επέτειος της 25ης Μαρτίου στον Κολινδρό. ...\nΠΡΟΣ ΕΞΕΓΕΡΣΗ ΣΤΗ ΛΕΥΚΩΣΙΑ??? ....ΑΜΗΝ ΚΑΙ ΠΟΤΕ ΜΠ...\nΜίκης Θεοδωράκης: «Κάνουν τα πάντα για να γονατίσο...\nΤομ Πρωτόπαπας: Καλό νέο από την κλινική για τον δ...\nΒίντεο: Εξωπραγματική αθλήτρια από το 1972 - Η φιγ...\nΣτο μέλλον θα εκτυπώνουμε τα ρούχα μας\nΑΠΙΣΤΕΥΤΟ: Νομίζεις ότι βλέπεις έναν πύθωνα; Για δ...\nΗ Ώρα της Γης σε όλο τον κόσμο - Συγκλονιστικές φω...\nΑναπτύξτε στο παιδί σας το αίσθημα δικαιοσύνης\nΠώς να κρατήσεις τα φωτεινά κραγιόν στο περίγραμμα...\nΗ κακή διατροφή προκαλεί υπογονιμότητα\nΧΡΟΝΙΑ ΠΟΛΛΑ ΣΥΝΕΛΛΗΝΕΣ ΚΑΙ ΨΗΛΑ ΤΙΣ ΚΑΡΔΙΕΣ!! ΑΥΤ...\nΑν υπήρχαν MEGA και Καθημερινή το 1821…\nΧΡΟΝΙΑ ΠΟΛΛΑ ΣΤΟΥΣ ΕΟΡΤΑΖΟΝΤΕΣ ... ΖΗΤΩ Η 25 ΜΑΡ...\nΜπακαλιάρος σκορδαλιά: η συνταγή της 25ης Μαρτίου ...


anydaynews: Ισόβια για Παπαγεωργόπουλο - Λεμούσια και Σαξώνη! - Οδηγήθηκαν με χειροπέδες στις φυλακές Διαβατών\nΣυνοδεία αστυνομικών και φορώντας χειροπέδες, οι τρεις καταδικασθέντες αποχώρησαν από το Δικαστικό Μέγαρο, χωρίς να προβούν σε οποιαδήποτε δήλωση προς τους δημοσιογράφους. Ο κόσμος που βρισκόταν εκεί, ξέσπασε σε χειροκροτήματα. Κάποιοι φώναξαν "Αθώος ο Δήμαρχος". Δείτε τα βίντεο του seleo.gr και του thousandnews:\nΚαταπέλτης ήταν νωρίτερα ο Πρόεδρος του Δικαστηρίου, Γιώργος Αποστολάκης. Είπε ότι "Δε νοείται δημαρχιακός άρχοντας να υπεξαιρέσει χρήματα αμέσως μόλις ανέλαβε τον δημαρχιακό θώκο εκτός εάν έχει εξοικειωθεί με το οικονομικό έγκλημα και στο παρελθόν.


ELEVEN GR: ΔΙΑΛΥΕΤΑΙ ΤΟ ΤΣΑΝΤΗΡΙ ΤΗΣ ΕΛΛΑΔΑΣ\nΩΣΤΟΣΟ, όλα όσα φέρνει στο φως για τις δημοτικές επιχειρήσεις ο υφυπουργός Διοικητικής Μεταρρύθμισης Ντίνος Ρόβλιας, δεν ισοδυναμούν με παράγκα. Ιχνογραφούν μια ατελείωτη παραγκούπολη που έχει στηθεί όπως όπως πλάι στην Τοπική Αυτοδιοίκηση. Κάθε δήμος και μια δημοτική επιχείρηση. Με μισθοδοσίες που προκαλούν σοκ και δέος στην Ελλάδα της Κρίσης. Τριαντάρια, σαραντάρια, πενηντάρια, εξηντάρια ακόμη και εβδομηντάρια χιλιάδες ευρώ τον χρόνο.\nΕΠΙΜΕΛΗΣ ΚΑΙ σχολαστικός ως νομικός, ο γενειοφόρος Ρόβλιας συσχετίζει ύψος αποδοχών με εκπαίδευση και προσόντα, παρέχοντας επίσης τις αναγκαίες στατιστικές. Ωστόσο, δεν χρειάζεται κανείς να μελετήσει τους αριθμούς. Μια ματιά φτάνει. Η παραγκούπολη έρχεται να επιβεβαιώσει τον διφυή χαρακτήρα της Ελλάδας. Επίσημη και μαύρη οικονομία έχουν παντού τις αντιστοιχίες τους. Πριν όμως περάσει κανείς στην πολιτική φιλοσοφία, πρέπει να λάβει κάτι άλλο υπόψη. Οτι το χρέος των δήμων είναι εξίσου δυσθεώρητο με το χρέος του Δημοσίου. Οτι επίσης πολλοί δήμοι έχουν χρέη που ξεπερνούν ως ποσοστό το 150% των εσόδων τους. Με άλλα λόγια, οι δήμοι είναι μπροστά από το Δημόσιο στην κατηφόρα της χρεοκοπίας. Πρόκειται για την ανησυχητική εικόνα μιας χώρας που αρχίζει να ολισθαίνει επικίνδυνα.\nΕΡΩΤΗΜΑ ΠΡΩΤΟΝ: Γιατί χρειάστηκαν δύο ανασχηματισμοί για να τα μάθουμε όλα αυτά; Η πρόωρη κόπωση - ας μην πούμε: γήρανση - των προγενέστερων κυβερνητικών σχημάτων γίνεται σαφής. Κλάταραν - δεν κλάταραν νωρίς, είναι σαφές ότι υπάρχει ένα όριο στο τι μπορούν να αποκαλύψουν και στο πόσους μπορούν να βάλουν απέναντι τα κυβερνητικά στελέχη. Δεν χρειάζεται, άλλωστε, να είσαι μάντης για να ξέρεις ότι στην παραγκούπολη των δήμων έβρισκε κανείς πέρασμα κυρίως χάρη σε κομματικές προσβάσεις.\nΕΡΩΤΗΜΑ ΔΕΥΤΕΡΟΝ: Τι δέον και μέλλει γενέσθαι; Είναι σαφές ότι το μισθολόγιο των δημοτικών επιχειρήσεων πρέπει να εναρμονιστεί με το μισθολόγιο του Δημοσίου όπως αυτό θα αναμορφωθεί. Δηλαδή πρέπει να μπουν κάποια πλαφόν ανά κατηγορία προσόντων. Βεβαίως, λέει πολλά το γεγονός ότι υπάρχουν δήμοι που, υψώνοντας πειρατική σημαία, δεν δίνουν τα στοιχεία για τις δημοτικές επιχειρήσεις, τα οποία ζήτησε ο Ρόβλιας. Ωστόσο, περισσότερο τρομάζει μια παρεπόμενη απορία. Τι θα γίνει με το χρέος των δήμων; Η σύντομη - αλλά όχι καθησυχαστική - απάντηση είναι: ό,τι και με το χρέος της χώρας!\nChrisgio 11 Σεπτεμβρίου 2011 - 8:41 μ.μ.


«Παράθυρο» για ελληνοποιήσεις: Άλλαξε η ερμηνεία βάσει της οποίας ο ΕΦΕΤ πιστοποιεί ένα σφάγιο ως εγχώριο... | Γεωπόνος Τ.Ε. texnologosgeoponos.gr\n«Παράθυρο» για ελληνοποιήσεις: Άλλαξε η ερμηνεία βάσει της οποίας ο ΕΦΕΤ πιστοποιεί ένα σφάγιο ως εγχώριο...\nΕρμηνεία του ΕΦΕΤ για τα εγχώρια αμνοερίφια ανοίγει «παράθυρο» για ελληνοποιήσεις. Νέα διάσταση στις εξελίξεις των τελευταίων εβδομάδων για ...\nΕρμηνεία του ΕΦΕΤ για τα εγχώρια αμνοερίφια ανοίγει «παράθυρο» για ελληνοποιήσεις. Νέα διάσταση στις εξελίξεις των τελευταίων εβδομάδων για την αγορά των αμνοεριφίων έδωσαν κτηνοτρόφοι με καταγγελίες τους στην «ΥΧ». Σύμφωνα με όσα είπαν, διαπίστωσαν ότι πρόσφατα άλλαξε η ερμηνεία, βάσει της οποίας ο ΕΦΕΤ πιστοποιεί ένα σφάγιο ως εγχώριο.\nΠρος επιβεβαίωση αυτού, μας παρέπεμψαν σε πρόσφατη ενημερωτική ανακοίνωση που βρίσκεται στην ιστοσελίδα του φορέα και αναφέρει, μεταξύ άλλων, ότι «στα σφάγια αμνοεριφίων εγχώριας παραγωγής (δηλαδή, από ζώα που έχουν εκτραφεί στην Ελλάδα ή σε κράτος-μέλος της ΕΕ και έχουν σφαχτεί στη χώρα μας), η σφραγίδα καταλληλότητας είναι χρώματος ‘‘λαμπρού κυανού’’, δηλαδή ‘‘τιρκουάζ’’ και ωοειδούς σχήματος».\nΜε απλά λόγια, ζώο που έχει εκτραφεί σε χώρα της ΕΕ, όπως για παράδειγμα η Ρουμανία, και, εν συνεχεία, εισήχθη ζωντανό και σφάχτηκε στην Ελλάδα, λαμβάνει τον χαρακτηρισμό «εγχώριο» και του αποδίδεται κυανή σφραγίδα, όπως ισχύει για τα ελληνικά αμνοερίφια.\nΌπως γίνεται αντιληπτό, η συγκεκριμένη ερμηνεία, την οποία ουδείς κτηνοτρόφος γνώριζε μέχρι πρόσφατα, εγκυμονεί σοβαρούς κινδύνους, σε ό,τι αφορά πιθανές ελληνοποιήσεις.\nΜε τη θέση αυτή συμπλέουν κύκλοι των κεντρικών υπηρεσιών του ΥΠΑΑΤ, ενώ, μέχρι τη δημοσίευση του ρεπορτάζ, ο ΕΦΕΤ δεν είχε τοποθετηθεί επί του ερωτήματος της «ΥΧ».\nΑΓΡΟΤΙΚΑ ΘΕΜΑΤΑ ΕΙΔΗΣΕΙΣ ΕΛΛΗΝΟΠΟΙΗΣΕΙΣ ΕΦΕΤ ΖΩΙΚΗ ΠΑΡΑΓΩΓΗ ΚΑΤΑΓΓΕΛΙΑ ΚΡΕΑΣ ΚΤΗΝΟΤΡΟΦΙΑ ΥΓΕΙΑ & ΔΙΑΤΡΟΦΗ


"Εμπόλεμη ζώνη" στον Εύοσμο Θεσσαλονίκης - Κινδυνεύουν κάτοικοι (ΦΩΤΟ)\n15 Ιουλίου, 2020 12:30 πμ\nImageΘεσσαλονίκηΔημοφιλήΚορδελιό - Εύοσμο\nOn 7 Μαΐου, 2019 5:15 μμ\nΤρόμος, αγωνία, ανησυχία. Κάτοικοι της οδού Ξανθίππης και Καλλικράτη στον Εύοσμο φοβούνται για τη ζωή τους μετά το πρωτοφανές περιστατικό που σημειώθηκε τα ξημερώματα της Πρωτομαγιάς στις πυλωτές των πολυκατοικιών τους.\nΣύμφωνα με τις μαρτυρίες των κατοίκων η γειτονιά έχει μετατραπεί σε γκέτο. Σε καθημερινή βάση ακούγονται πυροβολισμοί ενώ η κατάσταση είναι ανεξέλεγκτη. “Η φασαρία γίνεται μεταξύ Ρομά και ομάδων Πακιστανών. Τον τελευταίο χρόνο έχουν αποθρασυνθεί και η κατάσταση είναι ανεξέλεγκτη. Την Πρωτομαγιά στις 4 τα ξημερώματα άρχισαν να σπάνε αυτοκίνητα και να τα αναποδογυρίζουν, βγάλανε μαχαίρια και τα αυτοκίνητα ήταν μέσα στα αίματα” δήλωσε στο ThessToday.gr κάτοικος της περιοχής.\nΣυγκλονίζει η μαρτυρία μίας γυναίκας, θύμα του “ακήρυχτου” πολέμου, η οποία τονίζει στο ThessToday.gr πως φοβάται για τη ζωή της. “Με απειλούν ότι θα με σκοτώσουν και ότι θα κάνουν τον τάφο μου. Φοβάμαι πάρα πολύ για τη ζωή μου”.\nΤην ώρα που μιλούσε για τις στιγμές φόβου που ζει καθημερινά η φωνή της έτρεμε. “Η κατάσταση είναι μία γιάφκα σαν δεύτερα Εξάρχεια. Η κατάσταση είναι ότι χειρότερο υπάρχει. Αυτό συμβαίνει εδώ και 9 χρόνια. Σήμερα πήρα το αυτοκίνητο που μου έκαναν ζημιά 3.000 ευρώ μου σπάσανε τα τζάμια, το καπό και τον προφυλακτήρα. Κανείς δεν έχει ειδοποιήσει τους αρμόδιους. Έκανα μήνυση στην αστυνομία. Μου άδειασαν το σπίτι, συνεχώς πετάνε σφαίρες, μαλώνουν μεταξύ τους, υπάρχει διακίνηση ναρκωτικών. Εμείς ζητάμε να φύγουν από εδώ”.\nΕμείς αναζητήσαμε το δήμαρχο για περισσότερες πληροφορίες και λεπτομέρειες ωστόσο, μέχρι την ώρα που γράφτηκε το ρεπορτάζ δεν ήταν δυνατό να μιλήσουμε μαζί του.\nΔείτε φωτογραφίες του ThessToday.gr από το σημείο.\nPrev\tNext 1 της 3,408


Fine Foods Collection: Αυτοκόλλητες ετικέτες υψηλής … γαστρονομίας! | NewMan\nΓια τους λάτρεις της πολυτέλειας και της υψηλής γαστρονομίας, το κατάστημα Fine Foods Collection αποτελεί ένα δημοφιλή προορισμό απόλαυσης κι αισθητικής.\nΗ χώρα μας διαθέτει πλούσια γαστρονομική κουλτούρα που αποτυπώνεται με τον πιο εκλεπτυσμένο τρόπο στις Α ύλες του καταστήματος, που παρασέρνουν τους πελάτες σε ένα γαστριμαργικό ταξίδι όπου τα αρώματα, οι υφές και οι γεύσεις εναλλάσσονται αρμονικά.\nΑυτοκόλλητες ετικέτες με εκτύπωση λογότυπου – NewMan\nΗ NewMan Packaging δημιούργησε αυτοκόλλητες ετικέτες για τα τρόφιμα και ποτά υψηλής γαστρονομίας της Fine Food Collection, με εκτύπωση της επωνυμίας με την τεχνική της χρυσοτυπίας.\nΕπιλέχθηκαν διάφανες αυτοκόλλητες ετικέτες με τυπωμένο λογότυπο σε δύο πλευρές, ώστε να είναι ιδανικές για το κλείσιμο της συσκευασίας που χρησιμοποιείται από το κατάστημα (τσάντες, κουτιά κ.α.).\nΤο χρυσό χρώμα της εκτύπωσης προσθέτει πολυτέλεια στη φιλοσοφία της μάρκας και προσδίδει κομψότητα και στυλ στα τόσο ιδιαίτερα προϊόντα.\nΕτικέτες με λογότυπο που χρησιμοποιούνται στο κλείσιμο μιας συσκευασίας.\nThis entry was posted in Διάφορα, Εκτύπωση, Οι δουλειές μας, Συσκευασία, Ετικέτες and tagged ektypwmenes etiketes, ektypwsi, etiketes, logotypo, metallotypia, NewMan, Newman συσκευασίες, syskevasia, thermotypia, αυτοκόλλητα, αυτοκόλλητες ετικέτες, αυτοκόλλητη ετικέτα, αυτοκόλλητο, διαφανείς ετικέτες, διάφανες ετικέτες, διάφανη ετικέτα, διαφανής ετικέτα, ειδη συσκευασιας, εκτυπωμένες ετικέτες, εκτυπωμένη ετικέτα, εκτύπωση, επωνυμία, ετικέτα, ετικέτες, θερμοτυπία, λογότυπο, μεταλλοτυπία, συσκευασία, συσκευασίες, τύπωμα, χρυσοτυπία.\nMagic Festive Menu: Τυπωμένες σατέν κορδέλες για catering


Αυξημένες προσλήψεις και μερική απασχόληση\nΔημοσίευση: 23 Ιανουαρίου 2018 13:01\nΤο 2017 η υψηλότερη επίδοση από το 2001 σε νέες θέσεις εργασίας - Τι δείχνουν τα στοιχεία της Εργάνης, ποιο είναι το πραγματικό ποσοστό των ευέλικτων μορφών στην αγορά εργασίας και τις νέες προσλήψεις\nΤο 2017 έκλεισε με την καλύτερη επίδοση όσον αφορά τον αριθμό των προσλήψεων και αυτό αποτυπώνεται στα επίσημα στοιχεία της Εργάνης. Σχεδόν 144.000 είναι ο θετικός απολογισμός του ισοζυγίου προσλήψεων - απολύσεων, ο πλέον θετικός της τελευταίας πενταετίας, με αύξηση του ρυθμού των προσλήψεων σχεδόν κατά 40%.\nΣυγκεκριμένα η αύξηση προσλήψεων από το 2014 και μετά κυμαίνεται ως εξής: 88.000 περισσότερες προσλήψεις το 2014, 83.000 το 2015, 121.000 το 2016 και 144.000 περισσότερες οι προσλήψεις από τις απολύσεις το 2017.\nΩστόσο το ερώτημα που τίθεται από διάφορες πλευρές είναι σε ποιο βαθμό υπερτερούν οι θέσεις μερικής απασχόλησης σήμερα στην αγορά εργασίας και ακόμα ποιο είναι το πραγματικό ποσοστό της μερικής απασχόλησης, ειδικά στις νέες προσλήψεις.\nΣτο 68% η πλήρης απασχόληση\nΜε βάση τα επίσημα στοιχεία της Εργάνης, την τελευταία περίοδο διακυβέρνησης Ν.Δ. - ΠΑΣΟΚ, δηλαδή 2014 - 2015, οι θέσεις πλήρους απασχόλησης υπερτερούσαν των ελαστικών μορφών. Η πλήρης απασχόληση αφορούσε το 69,74% του συνόλου της απασχόλησης. Το 2017 οι θέσεις πλήρους απασχόλησης επίσης υπερτερούν, με σχεδόν παραπλήσιο ποσοστό 68,44%.\nΕπομένως οι επιπλέον θέσεις εργασίας (προσλήψεις) έχουν αυξηθεί κατά 40%, ενώ οι σχέσεις μεταξύ πλήρους και μερικής απασχόλησης παραμένουν σχεδόν ίδιες, δηλαδή δεν υπάρχει κατάρρευση της απασχόλησης ούτε... “δραματική μείωση της πλήρους απασχόλησης”, αντιθέτως έχουμε ένα νέο σημαντικό στοιχείο, που αφορά την αύξηση του αριθμού των επιχειρήσεων!\nΕιδικότερα την τελευταία τριετία η Εργάνη κατέγραψε επιπλέον 293.258 θέσεις εργασίας και οι θέσεις πλήρους απασχόλησης αυξήθηκαν από 1.063.768 σε 1.248.647, δηλαδή κατά 17,37%. Να υπενθυμίσουμε ότι το ισοζύγιο των ροών μισθωτής απασχόλησης του ενδεκαμήνου Ιανουαρίου - Δεκεμβρίου 2017 είναι θετικό και διαμορφώνεται στις 144.230 νέες θέσεις εργασίας, αποτελώντας την υψηλότερη επίδοση από το 2001 μέχρι σήμερα.\nΕπίσης, σύμφωνα με την απογραφή των επιχειρήσεων του ιδιωτικού τομέα, προκύπτει ότι κατά το έτος 2017 καταγράφηκαν 14.085 περισσότερες επιχειρήσεις σε σχέση με το 2016, παρουσιάζοντας αύξηση σε ετήσια βάση κατά 6,04%. Συγκεκριμένα οι επιχειρήσεις που απασχολούν εργαζομένους με σχέση εργασίας ιδιωτικού δικαίου για το έτος 2017 ανέρχονται σε 247.236, ενώ για το 2016 ανέρχονταν σε 233.151. Συγκρίνοντας τα στοιχεία των ετών 2014 και 2017, προκύπτει αύξηση της απασχόλησης κατά 293.258 θέσεις εργασίας ή ποσοστό 19,15%.\nΣύμφωνα με τα στοιχεία: Το 68,44% των εργαζομένων ή 1.248.647 άτομα δουλεύουν περισσότερες από 35 ώρες την εβδομάδα. Ο αριθμός αυτός είναι κατά 86.120 εργαζομένους μεγαλύτερος σε σχέση με το 2016. Διαπιστώνεται επίσης αύξηση των εργαζομένων με μερική ή εκ περιτροπής απασχόληση, καθώς το 2017 έφτασαν τους 413.285 καλύπτοντας το 22,65% του συνόλου. Σε σχέση με το 2016, όταν ήταν 382.729, καταγράφεται αύξηση κατά 30.556 εργαζομένους ή 7,98%.\nΝέες προσλήψεις: στο 55% οι ευέλικτες μορφές\nΣε επίπεδο νέων προσλήψεων το 2013 (πρώτη εφαρμογή της Εργάνης) η πλήρης απασχόληση αφορούσε το 64% των νέων προσλήψεων, ενώ το 37% είχαν προσληφθεί με μερική απασχόληση. Βελτιούμενο το σύστημα αποκαλύπτει το δράμα της αγοράς εργασίας. Η μερική απασχόληση και συνολικά οι ευέλικτες μορφές ανεβαίνουν στο 46% στο τέλος της ίδιας χρονιάς! Υπενθυμίζεται ότι ένα χρόνο πριν η κυβέρνηση Παπαδήμου προχώρησε σε κατάργηση των συλλογικών συμβάσεων εργασίας και σε δραματική μείωση του κατώτατου μισθού (22%) όπως επίσης και σε διαχωρισμό των εργαζομένων με βάση το ηλικιακό όριο των 25 ετών.\nΤον επόμενο χρόνο, το 2014, η μερική απασχόληση στις νέες προσλήψεις κάνει νέο άλμα φθάνοντας το 50,5%. Μάλιστα ο Δεκέμβριος εκείνης της χρονιάς, τελευταίος της Νέας Δημοκρατίας στη διακυβέρνηση, είχε ποσοστό μερικής απασχόλησης 55%! Το ποσοστό αυτό, όσον αφορά τις νέες προσλήψεις, διατηρείται με διακυμάνσεις μέχρι σήμερα. Συγκεκριμένα, όπως έδειξαν τα στοιχεία της Εργάνης για το 2017 συνολικά, η πλήρης απασχόληση αφορά σχεδόν 1 στις 2 νέες θέσεις που δημιουργήθηκαν (45,13%).\nΕιδικότερα τον Δεκέμβριο είχαμε 73.312 προσλήψεις πλήρους απασχόλησης, 71.893 προσλήψεις μερικής απασχόλησης (41,78%) και 26.859 προσλήψεις εκ περιτροπής εργασίας (15,61%).\nΗΠΑ προς Τουρκία: Πάρτε το Γιαβούζ από τα χωρικά ύδατα της Κύπρου\nΔ. Παπαδημούλης: Η πράξη διαψεύδει τη ΝΔ!\nΕρωτηματικά ως προς την επιλογή της κυβέρνησης για τον επικεφαλής της ΔΕΗ Γ. Στάσση\nΣτο 1,52 δισ. ευρώ το πρωτογενές πλεόνασμα επταμήνου


Κορωνοϊός: «Θύελλα» σεναρίων για τις νυχτερίδες σε εργαστήριο της Ουχάν – Το χρηματοδοτούσαν οι ΗΠΑ; Τι ερευνούν οι Αρχές\nΔημοσίευση 17 Ιουνίου 2021, 07:00 / Ανανεώθηκε 17 Ιουνίου 2021, 07:22\nΜία ομοσπονδιακή υπηρεσία των ΗΠΑ ξεκίνησε έρευνα για το πρόγραμμα κονδυλίων και επιχορηγήσεων των Εθνικών Ινστιτούτων Υγείας (NIH), την ώρα που ο σάλος παραμένει αμείωτος.\n«Θύελλα» σεναρίων έχει ξεσπάσει έπειτα από το βίντεο που δημοσίευσε το Sky News Australia στο οποίο φαίνονταν ζωντανές νυχτερίδες στο εργαστήριο ιολογίας της Ουχάν. Μία ομοσπονδιακή υπηρεσία των ΗΠΑ ξεκίνησε έρευνα για το πρόγραμμα κονδυλίων και επιχορηγήσεων των Εθνικών Ινστιτούτων Υγείας (NIH), την ώρα που ο σάλος παραμένει αμείωτος.\n«Παρακολουθούμε αυτό το θέμα εδώ και καιρό και το θεωρούμε ζήτημα υψηλής προτεραιότητας, καθώς αποτελεί απειλή για την ακεραιότητα του προγράμματος κονδυλίων των Εθνικών Ινστιτούτων Υγείας», δήλωσε χαρακτηριστικά η Tesia Williams, εκπρόσωπος του υπουργείου Υγείας των ΗΠΑ.\nΣτο μικροσκόπιο η αμερικανική επιδότηση στο Ινστιτούτο Ιολογίας της Ουχάν\nΗ Williams αποκάλυψε πως ο προκαταρκτικός έλεγχος της υπηρεσίας έκρινε πως το θέμα αξίζει να διερευνηθεί. Πού και πώς χορηγήθηκαν αυτά τα ποσά δηλαδή μεταξύ 2014-2021.\nΗ χρονική περίοδος που ερευνάται δεν είναι καθόλου τυχαία. Όπως είχε αποκαλύψει το CNN, είναι το ίδιο διάστημα στο οποίο η ΜΚΟ της Νέας Υόρκης, EcoHealth Alliance, έλαβε 3,75 εκατ. δολάρια από το NIH για να προβεί στη μελέτη των κορονοϊών της νυχτερίδας.\nΜεταξύ 2014-2019, 826.277 δολάρια από το αρχικό ποσό μεταφέρθηκαν από την EcoHealth στο Ινστιτούτο Ιολογίας της Ουχάν.\nΕσωτερικά υπομνήματα του NIH αποκάλυψαν επίσης αυτό τον μήνα πως το κινεζικό ινστιτούτο ήταν να πάρει συνολικά 1,5 εκατ. δολάρια από το κρατικό χρήμα των ΗΠΑ. Η EcoHealth ήταν να χρηματοδοτηθεί ως το 2025 με 7,4 εκατ. δολάρια.\nΓια το θέμα είχε μιλήσει σε ειδική κυβερνητική επιτροπή και ο δρ Άντονι Φάουτσι, υποεκτιμώντας ωστόσο το ύψος της χρηματοδότησης του Ινστιτούτου Ιολογίας της Ουχάν. Είχε μιλήσει για «μέτριο ποσό», της τάξης των 600.000 δολαρίων.\nΟι φήμες και οι εικασίες για το τι ακριβώς έρευνα γινόταν στο μοιραίο εργαστήριο της Ουχάν πληθαίνουν, με κάποιους να θεωρούν ότι η μελέτη είχε να κάνει με τον χειρισμό του κορονοϊού ώστε να γίνει μεταδοτικότερος και πιο επικίνδυνος για τον άνθρωπο.\nΟ δρ Φάουτσι, αλλά και ο διευθυντής του NIH, δρ Francis Collins, έχουν αρνηθεί επανειλημμένα πως έδωσαν λεφτά στην EcoHealth Alliance για τέτοιους σκοτεινούς σκοπούς. Ο Collins σημείωσε ωστόσο στη διερευνητική επιτροπή στις 25 Μαΐου πως «δεν γνωρίζουμε, φυσικά, για άλλες πηγές χρηματοδότησης ή άλλες δραστηριότητες που μπορεί να έχουν συμβεί έξω από ό,τι τα δικά μας λεφτά επέτρεψαν».\nΤην επόμενη μέρα, απαντώντας σε ερώτηση του γερουσιαστή John Kennedy, ο Φάουτσι ομολόγησε πως ενώ δεν πιστεύει πως τα αμερικανικά κονδύλια χρησιμοποιήθηκαν για κάτι κακό, «δεν μπορούμε να εγγυηθούμε ότι ένας από αυτούς που έλαβαν τη χρηματοδότηση δεν μας έχει πει ψέματα».\nΤο βίντεο με τις νυχτερίδες


Να πολτοποιήσουμε τις τράπεζες, φωνάζουν οι υπερασπιστές των βιβλίων | Liberal.gr\nΔευτέρα 14 Ιουνίου 2021, 00:01\nΤο αντιτραπεζικό σίριαλ, πέρασε την περασμένη εβδομάδα σε μια νέα φάση. Η τομεάρχης Πολιτισμού του ΣΥΡΙΖΑ Σία Αναγνωστοπούλου, ξεκίνησε το νέο ανένδοτο κατά των τραπεζών, με αφορμή την πολτοποίηση του αποθέματος βιβλίων ενός εκδοτικού οίκου, από τις πιστώτριες τράπεζες. Στο στόχαστρο οι ανάλγητες τράπεζες, που κάνουν τα πάντα στο «βωμό του κέρδους».\nΣτη χώρα της οποίας οι πολίτες ξοδεύουν μόλις το 0,6% του εισοδήματος τους για την αγορά βιβλίων, εφημερίδων και χαρτικών σύμφωνα με την έρευνα της Eurostat του 2016, ο ΣΥΡΙΖΑ προσπάθησε να πυροδοτήσει μια ακόμα έκρηξη, με αφορμή το ανωτέρω γεγονός.\nΤο πυροτέχνημα δεν κράτησε πάνω από δυο ημέρες. Τα μέσα κοινωνικής δικτύωσης γέμισαν με «copy paste» κειμένων, που αναπαρήγαγαν τα γνωστά συνθήματα με τους «ανθρώπους πάνω από τους αριθμούς», «τον πολιτισμό πάνω από τις τράπεζες», «τις νεοφιλελεύθερες πολιτικές» και το τραπεζικό σύστημα που «βάζει το κέρδος πάνω από το πνεύμα».\nΜελετώντας παρεμβάσεις πολιτών που γνωρίζουν άριστα τη βιομηχανία του βιβλίου, κατανοήσαμε αμέσως την κατάσταση που επικρατεί στα ράφια και τις αποθήκες των βιβλιοπωλείων και των εκδοτικών οίκων.\nΤαυτόχρονα αντιληφθήκαμε για ποιο λόγο δεν προέβησαν οι τράπεζες σε πλειστηριασμό των βιβλίων που βρέθηκαν στις αποθήκες, για ποιον λόγο δεν προχώρησαν σε δωρεές και γιατί η φορολογική νομοθεσία προβλέπει την καταστροφή των βιβλίων αλλά όχι τη δωρεά τους.\nΣτο συμπέρασμα που κατέληξα είναι, ότι στις μέρες μας ο κύκλος ζωής των βιβλίων ολοένα και συρρικνώνεται, καθώς οι εκδόσεις πολλαπλασιάζονται, από έργα άγνωστων ποιητών και συγγραφέων, που δεν απορροφώνται από την αγορά και αργά ή γρήγορα ανακυκλώνονται.\nΚαι επομένως το απόθεμα των βιβλίων που βρέθηκε στις αποθήκες του εκδοτικού οίκου, δεν συγκέντρωσε ούτε το ενδιαφέρον των ίδιων των συγγραφέων.\nΣτο συμπέρασμα που δεν κατάφερα να καταλήξω, είναι το τι τραπεζικό σύστημα έχουμε στο μυαλό μας ότι θέλουμε.\nΘέλουμε ένα κρατικό τραπεζικό σύστημα που να βγάζει κέρδη;\nΘέλουμε ένα κρατικό τραπεζικό σύστημα που να βγάζει ζημιές; Που να δανειοδοτεί, όποιον επιθυμεί να λάβει ένα δάνειο; Που να δανειοδοτεί, όποιον πληροί τα τραπεζικά κριτήρια;\nΠου να χαρίζει τα χρέη; Που να διαγράφει τα δάνεια; Θέλουμε ιδιωτικές τράπεζες; Πώς θέλουμε να λειτουργούν οι τράπεζες;\nΔιότι εκεί βρίσκεται η ουσία. Τα βιβλία ήταν η αφορμή. Η ουσία είναι το αντιτραπεζικό μέτωπο που ανασυγκροτείται σιγά σιγά και πάλι, βρίσκει αφορμή από την πολτοποίηση των βιβλίων, για να αναδυθεί ξανά.\nΠριν από λίγες ημέρες το μέτωπο εστιαζόταν στην αύξηση του μετοχικού κεφαλαίου της Τράπεζας Πειραιώς.\nΜετά στη νέα παράταση των πλειστηριασμών. Στη σχεδιαζόμενη αποχώρηση του Ταμείου Χρηματοπιστωτικής Σταθερότητας από το μετοχική βάση των τεσσάρων συστημικών τραπεζών.\nΣτην αδυναμία ένταξης του συνόλου των μικρών και μικρομεσαίων επιχειρήσεων, στην τραπεζική δανειοδοτική ομπρέλα. Στη μη εκπλήρωση της πολυπόθητης σεισάχθειας.\nH αντιπολίτευση εξακολουθεί να δημιουργεί προσδοκίες τόσο στους ενεργούς δανειολήπτες, όσο και στους δυνητικούς δανειολήπτες.\nΣτους πρώτους δημιουργεί προσδοκίες μη αποπληρωμής των δανείων τους. Και στους δεύτερους, δημιουργεί προσδοκίες για χρηματοδοτήσεις χωρίς κανόνες και περιορισμούς.\nΠαράλληλα, ρίχνει στις τράπεζες το ανάθεμα για όλα τα δεινά της οικονομίας.\nΌχι, κύριοι της αντιπολίτευσης. Στο παράλληλο σύστημα στο οποίο νομίζετε ότι ζείτε, μπορείτε ελεύθερα να πολτοποιήσετε τις τράπεζες, αλλά και τις ίδιες σας τις ζωές.\nΣτον πραγματικό κόσμο, που προσπαθεί να βρει ξανά τον βηματισμό του, οι τράπεζες παρ' όλες τις αδυναμίες τους, τις υπερβολικές προμήθειες που χρεώνουν και την επιφυλακτική τους στάση, αποτελούν τον απαραίτητο συνδετικό κρίκο, ανάμεσα στο Ευρωπαϊκό Πακέτο Ανασυγκρότησης και στα Ίδια Κεφάλαια, που θα στηρίξουν την ανάπτυξη της χώρας.\nΟι τράπεζες βρίσκονται και αυτές σε ένα στάδιο προσαρμογής στις νέες συνθήκες.\nΦωτιά στη Ρόδο: Δύσκολη νύχτα για το νησί - Σταδιακή αποκατάσταση της ηλεκτροδότησης\nΔΕΔΔΗΕ: Σταδιακή επανηλεκτροδότηση στη Ρόδο\nΖερεφός: Τεράστιος ο κίνδυνος πυρκαγιών μετά τον καύσωνα


Τα πιο συνηθισμένα αφροδίσια νοσήματα\nΟι σεξουαλικά μεταδιδόμενες ασθένειες (αφροδίσια νοσήματα) προκύπτουν από βακτήρια, ιούς και άλλους οργανισμούς που μεταδίδονται μέσω του σεξ. Τα πιο συνηθισμένα νοσήματα είναι η γονόρροια, τα χλαμύδια, η σύφιλη, ο έρπης των γεννητικών οργάνων, τα κονδυλώματα και το AIDS.\nΗ γονόρροια προκαλείται από το βακτήριο Neisseria gonorrhoeae. Στις ΗΠΑ αναφέρονται περίπου 500.000 περιστατικά γονόρροιας ετησίως. Είναι συνηθέστερη σε άτομα 15 έως 29 ετών.\nΣτους άνδρες τα πρώτα συμπτώματα εμφανίζονται συνήθως μεταξύ 2 ημερών και 2 εβδομάδων μετά την έκθεση στα βακτήρια και μοιάζουν με αυτά που προκαλούν τα χλαμύδια. Πρώτα θα αισθανθείτε έναν κνησμό στο πέραμα που μεταφέρει τα ούρα μέσω του πέους (ουρήθρα). Λίγες ώρες αργότερα η ούρηση γίνεται οδυνηρή και παρατηρείται μία γαλακτώδης έκκριση από το πέος. Καθώς η μόλυνση εξελίσσεται, ο πόνος στην ουρήθρα επιδεινώνεται και παράγονται μεγάλες ποσότητες παχύρευστων, πυωδών εκκρίσεων.\nΣτις γυναίκες τα συμπτώματα μπορεί να μην εμφανιστούν για διάστημα 1 έως 3 εβδομάδων ή και καθόλου. Η μόλυνση επηρεάζει συνήθως τον τράχηλο και άλλα αναπαραγωγικά όργανα, όπως και την ουρήθρα. Μπορεί να έχετε συχνουρία, έπειξη προς ούρηση (επείγουσα ανάγκη), δυσουρία, πύον στις κολπικές εκκρίσεις και κάποια φλεγμονή που μπορεί να διαπιστωθεί μόνο με τη φυσική εξέταση. Τα συμπτώματα είναι συχνά τόσο ήπια, που πολλές γυναίκες δε γνωρίζουν ότι έχουν μολυνθεί. Σε πολλές περιπτώσεις η μόνη ένδειξη ότι μία γυναίκα πάσχει από γονόρροια είναι η γνώση ότι κάποιος άνδρας με τον οποίο έκανε σεξ έχει εμφανίσει τη νόσο.\nΚαι στα δύο φύλα η γονόρροια του ορθού προκύπτει από την πρωκτική συνουσία με μολυσμένο άτομο ή από τη μόλυνση που εξαπλώνεται από τη γεννητική περιοχή του ίδιου του ατόμου. Μπορεί να προκαλεί ενόχληση στην περιοχή του πρωκτού και έκκριση από το ορθό, αλλά σε πολλές περιπτώσεις δεν παρατηρούνται συμπτώματα. Το στοματικό σεξ μπορεί να προκαλέσει φαρυγγική γονόρροια, που οδηγεί σε πονόλαιμο, πόνο στην κατάποση και ερυθρότητα του λαιμού και των αμυγδαλών. Αν η μόλυνση επεκταθεί στο μάτι, μπορεί να του προκαλέσει ερυθρότητα και φλεγμονή (επιπεφυκίτιδα).\nΗ γονόρροια είναι οξεία μόλυνση που μπορεί να γίνει χρόνια, αν δεν υπάρξει θεραπεία. Στους άνδρες η γονόρροια μπορεί να προκαλέσει φλεγμονή των σπερματοδόχων πόρων που συνδέονται με το πίσω μέρος των όρχεων (επιδιδυμίδα). Στις γυναίκες μπορεί να επεκταθεί στη μήτρα και στις ωαγωγούς σάλπιγγες προκαλώντας φλεγμονώδη νόσο της πυέλου που με τη σειρά της μπορεί να οδηγήσει σε στείρωση.\nΗ γονόρροια μπορεί επίσης να περάσει από τη κυκλοφορία του αίματος προκαλώντας μολύνσεις σε άλλα σημεία του σώματος, όπως στις αρθρώσεις. Επειδή η γονόρροια είναι μεταδοτική είναι σημαντικό να απέχετε από τη σεξουαλική επαφή, μέχρι να θεραπευτεί η μόλυνση.\nΑλλη μια σεξουαλικά μεταδιδόμενη ασθένεια σε άνδρες και γυναίκες προκαλείται από το βακτήριο Chlamydia trachomatis. Αυτός ο οργανισμός μπορεί να μεταδοθεί με το κολπικό το πρωκτικό σεξ.\nΑν το χέρι σας έχει ακουμπήσει τις μολυσμένες εκκρίσεις και ακουμπήσετε το μάτι σας, μπορεί να προκαλέσετε μόλυνση και εκεί. Η μητέρα μπορεί επίσης να μεταδώσει τη μόλυνση στο παιδί της κατά τη διάρκεια του τοκετού. Η Chlamydia trachomatis είναι μια συνηθέστερη αιτία τύφλωσης παγκοσμίως.\nΣε πολλές περιπτώσεις και ιδιαίτερα στις γυναίκες τα συμπτώματα της μόλυνσης από χλαμύδια μπορεί να είναι ελάχιστα ή και ανύπαρκτα. Όταν υπάρχουν συμπτώματα, είναι παρόμοια με αυτά της γονόρροιας. Στους άνδρες τα χλαμύδια μπορεί να προκαλέσουν αίσθηση καψίματος κατά την ούρηση και έκκριση από την ουρήθρα. Τα συμπτώματα είναι πιο ήπια σε τύγκριση με αυτά της γονόρροιας και μπορεί να εμφανιστούν 1 έως 3 εβδομάδες μετά την έκθεση ττα βακτήρια.\nΟι γυναίκες ενδέχεται να νιώθουν κάψιμο κατά την ούρηση, αραιές κολπικές εκκρίσεις ή πόνο χαμηλά στην κοιλιά. Πολλές δεν συνειδητοποιούν ότι έχουν την ασθένεια, έως ότου ενημερωθούν από το σύντροφο τους. Στους άνδρες η μόλυνσηαπό χλαμύδια που δεν υποβάλλεται σε θεραπεία μπορεί να προκαλέσει φλεγμονή της ουρήθρας καιτης επιδιδυμίδας. Στις γυναίκες μπορεί να οδηγήσει σε μόλυνση της ουρήθρας και φλεγμονή του τραχήλου, των ωαγωγών σαλπίγγων και των άλλων οργάνων της πυέλου.\nΌλοι οι σεξουαλικοί σύντροφοι του μολυσμένου ατόμου πρέπει να ακολουθήσουν τη θεραπεία, ακόμη και αν δεν έχουν συμπτώματα. Διαφορετικά μπορεί να συνεχίσουν να μεταδίδουν την αισθένεια.\nΗ σύφιλη είναι μια πολύπλοκη ασθένεια που προκαλείται από το βακτήριο Treponema Pallidum. Αν και παλιά ήταν πολύ διαδεδομένο νόσημα έχει γίνει σπανιότερη ανάμεσα στους εροφυλοφίλους σε σύγκριση με τη γονόρροια και τα χλαμύδια. Πρόσφατα όμως η συχνότητα της αυξήθηκε στις φτωχές αστικές περιοχές των Ηνωμένων Πολιτειών και σε άτομα που πάσχουν από AIDS.\nΟ οργανισμός εισβάλλει στο σώμα από μικρές εκδορές ή πληγές στο δέρμα ή στους βλεννογόνους. Η ασθένεια μπορεί επίσης να μεταδοθεί μέσω του μολυσμένου αίματος από τη μητέρα στο αγέννητο παιδί κατά τη διάρκεια της εγκυμοσύνης (εκ γενετής σύφιλη).\nΗ σύφιλη έχει τρία ενεργά στάδια. Στο πρώτο στάδιο εμφανίζονται ανώδυνες πληγές στα γεννητικά όργανα, στη γεννητική περιοχή, στο ορθό ή στο στόμα μετά από 10 ημέρες έως 6 εβδομάδες από την έκθεση. Πόνος εκδηλώνεται, αν οι πληγές μολυνθούν από άλλα βακτήρια.\nΤο δεύτερο στάδιο ξεκινάει οποιαδήποτε στιγμή μετά από μία εβδομάδα έως 6 μήνες από το πρώτο στάδιο. Ένα κόκκινο εξάνθημα εμφανίζεται σε οποιαδήποτε επιφάνεια του σώματος, όπως στις παλάμες των χεριών και στα πέλματα. Ουλές εμφανίζονται σε χείλια, στόμα, λαιμό, γεννητικά όργανα και πρωκτό. Κατά τη διάρκεια αυτού του σταδίου οι ουλές στο δέρμα και στους βλεννογόνους είναι εξαιρετικά μολυσματικές. Μπορεί επίσης να παρουσιάσετε συμπτώματα σαν αυτά της γρίπης, όπως πονοκέφαλο και πόνους στα οστά και στις αρθρώσεις. Ακολουθεί μία ενδιάμεση περίοδος που ονομάζεται λανθάνουσα σύφιλη. Κατά τη διάρκεια αυτής της περιόδου δεν παρατηρούνται συμπτώματα.\nΤο τελευταίο στάδιο, γνωστό ως τριτοβάθμια σύφιλη, περιλαμβάνει γενικευμένη μόλυνση που μπορεί να προσβάλει και τα εσωτερικά όργανα, όπως τα οστά, την καρδιά και τον εγκέφαλο.\nΥπάρχει θεραπεία για τη σύφιλη αν η διάγνωση γίνει έγκαιρα και η μόλυνση αντιμετωπιστεί καταλλήλως. Σε αντίθετη περίπτωση η ασθένεια οδηγεί σε πολλές επιπλοκές, ακόμη και στο θάνατο.\nΑνάμεσα στα σεξουαλικά μεταδιδόμενα νοσήματα είναι και ο έρπης των γεννητικών οργάνων. Προκαλείται από τον τύπο 2 των ιών του συμπλέγματος του έρπητα (HSV-2). Μεταδίδεται με το κολπικό ή πρωκτικό σεξ. Ο ιός εισέρχεται στο σώμα από μικρές πληγές ή αμυχές στο δέρμα ή τους βλεννογόνους. Μπορεί να μολύνει τα μάτια, αν έρθουν σε επαφή με μολυσμένα δάχτυλα.\nΤο αρχικό σύμπτωμα είναι ο πόνος ή ο κνησμός του δέρματος γύρω από την περιοχή. Το στάδιο αυτό είναι γνωστό ως πρόδρομη περίοδος και ξεκινά 2 έως 7 ημέρες μετά την έκθεση στον ιό. Μέσα σε λίγες ώρες ή αρκετές ημέρες από το πρόδρομο στάδιο, αρχίζει η εμφάνιση των πληγών. Στις γυναίκες εμφανίζονται στην κολπική περιοχή, στα έξω γεννητικά όργανα, στους γλουτούς και στον πρωκτό. Στους άνδρες εμφανίζονται στο πέος, στο όσχεο, στους γλουτούς, στον πρωκτό και στους μηρούς. Οι πληγές μπορεί να υπάρχουν, χωρίς να φαίνονται, μέσα στον τράχηλο της μήτρας στις γυναίκες και στην ουρήθρα στους άνδρες.\nΌσο υπάρχουν πληγές, η ούρηση είναι επώδυνη. Οι πληγές ξεκινούν ως μικρά, κόκκινα, απαλά εξογκώματα που γίνονται φυσαλίδες μέσα σε λίγες μέρες. Έπειτα οι φυσαλίδες σπάνε προκαλώντας εστίες που αιμορραγούν ή βγάζουν πύον. Μετά από 3 ή 4 μέρες εμφανίζονται κακάδια και οι πληγές επουλώνονται. Μπορεί να νιώθετε πόνο στην περιοχή των γεννητικών οργάνων, μέχρι να περάσει η μόλυνση. Κατά την πρώτη λοίμωξη μπορεί να παρουσιάσετε συμπτώματα σαν αυτά της γρίπης καθώς και πρησμένους λεμφαδένες στη βουβωνική χώρα.\nΔεν υπάρχει θεραπεία ή εμβόλιο για τον έρπητα των γεννητικών οργάνων. Ο ιός παραμένει αδρανής στις μολυσμένες περιοχές και ενεργοποιείται ξανά κατά περιόδους προκαλώντας συμπτώματα.\nΟ έρπης των γεννητικών οργάνων γενικά δεν προκαλεί άλλες σοβαρές μόνιμες επιπλοκές εκτός από τις πληγές. Ωστόσο, τα νεογέννητα μπορεί να μολυνθούν, καθώς περνούν από τη γενετική οδό της μήτρας με ανοιχτές πληγές προκαλώντας έτσι εγκεφαλικές βλάβες, τύφλωση, ακόμη και θάνατο. Η μόλυνση είναι συνηθέστερη σε βρέφη των οποίων οι μητέρες εμφανίζουν την πρώτη εκδήλωση ενεργό έρπητα κατά τον τοκετό. Η συχνότητα του έρπη στα νεογέννητα αυξάνεται, καθώς αυξάνεται και η συχνότητα του έρπητα των γεννητικών οργάνων στις γυναίκες.\nΤα κονδυλώματα είναι το πιο εύκολα σεξουαλικώς μεταδιδόμενο νόσημα. Προκαλούνται από τον ανθρώπινο ιό των κονδυλωμάτων (HPV). Τα κονδυλώματα προσβάλλουν άνδρες και γυναίκες και μεταδίδονται εύκολα με το σεξ. Τα άτομα με καταστολή του ανοσοποιητικού συστήματος και οι έγκυες γυναίκες είναι ιδιαίτερα επιρρεπή. Σήμερα θεωρείται ότι οι μισές Ελληνίδες έχουν προσβληθεί από κονδυλώματα.\nΤα κονδυλώματα αναπτύσσονται από 3 εβδομάδες έως 3 μήνες μετά την έκθεση στον ιό. Στους άνδρες εμφανίζονται συνήθως στη βάλανο του πέους και ορισμένες φορές στο στέλεχος ή στο όσχεο. Στις γυναίκες εμφανίζονται στα κολπικά χείλη, μέσα στον κόλπο, στον τράχηλο γύρω από τον πρωκτό. Ο HPV μπορεί επίσης να προκαλέσει βλάβες στον τράχηλο της μήτρας και αποτελεί κύρια αιτία του καρκίνου του τραχήλου.\nΤα κονδυλώματα γενικά δεν είναι σοβαρά, παρότι είναι πολύ μεταδοτικά. Ωστόσο, οι γυναίκες με αλλοιώσεις στον τράχηλο της μήτρας που προκλήθηκαν από HPV διατρέχουν μεγαλύτερο κίνδυνο καρκίνου του τραχήλου της μήτρας και πρέπει να υποβάλλονται σε τεστ Παπ σε ετήσια βάση.\nΜια άλλη σεξουαλικά μεταδιδόμενη ασθένεια είναι τo AIDS. Πρόκειται για μία χρόνια, επικίνδυνη νόσος που προκαλείται από τον ανθρώπινο ιό ανοσοανεπάρκειας (HIV).\nΚαταστρέφοντας ή φθείροντας τα κύτταρα του ανοσοποιητικού συστήματος, ο ιός HIV επιδρά αρνητικά σε ιούς, βακτήρια και μύκητες που προκαλούν ασθένειες. Αυτό σας κάνει πιο επιρρεπείς σε πολλές μολύνσεις που κανονικά το σώμα θα μπορούσε να τις αντιμετωπίσει.\nΟ ιός και η μόλυνση είναι γνωστά ως HIV. Ο όρος σύνδρομο επίκτητης ανοσολογικής ανεπάρκειας (AIDS) αναφέρεται στα μεταγενέστερα στάδια της μόλυνσης από HIV.\nΟ ιός HIV μεταδίδεται κυρίως μέσω του σεξ με μολυσμένο σύντροφο. Οι γυναίκες που πάσχουν από τον HIV και δεν ακολουθούν θεραπεία μπορεί να μεταδώσουν τη μόλυνση στα μωρά τους μέσω της εγκυμοσύνης, του τοκετού ή αργότερα μέσω του θηλασμού.\nΤο Κέντρο Ελέγχου και Πρόληψης Νόσων υπολογίζει ότι 900.000 Αμερικανοί ζουν με τον ιό HIV και το AIDS. Τα συμπτώματα ποικίλλουν ανάλογα με τη φάση της μόλυνσης. Όταν μολύνεστε αρχικά από τον HIV, μπορεί να μην έχετε κανένα σύμπτωμα. Συνήθως παρουσιάζετε μια σύντομη ασθένεια που θυμίζει τη γρίπη 2 έως 6 εβδομάδες μετά τη μόλυνση. Αλλά, επειδή τα σημεία και τα συμπτώματα της αρχικής μόλυνσης – που περιλαμβάνουν πυρετό, πονοκέφαλο, πονόλαιμο, πρησμένους λεμφαδένες και εξάνθημα – είναι παρόμοια με αυτά άλλων ασθενειών, μπορεί να μην καταλάβετε ότι έχετε μολυνθεί.\nΌταν ο ιός εισέλθει στο σώμα, πολλαπλασιάζεται στους λεμφαδένες και αρχίζει α καταστρέφει ορισμένα λευκά αιμοσφαίρια ου συντονίζουν το ανοσοποιητικό σύστημα. Μπορεί να μην παρουσιάσετε συμπτώματα για 8 ή 9 χρόνια. Όμως ο ιός συνεχίζει να πολλαπλασιάζεται και να καταστρέφει τα ανοσολογικά κύτταρα. Τελικά, θα παρουσιάσετε ήπιες λοιμώξεις ή χρόνια σημεία και συμπτώματα, με πρησμένους λεμφαδένες, διάρροια, απώλεια βάρους, πυρετό, βήχα και δύσπνοια. Κατά τη διάρκεια της τελευταίας φάσης του AIDS που εμφανίζεται περίπου 10 έως 11 χρόνια μετά τη μόλυνση, αρχίζουν να εμφανίζονται σοβαρότερα συμπτώματα.


Φθηνό Internet;;; χαχαχαχαχα!!!! | mrpc's Blog\nΦθηνό Internet;;; χαχαχαχαχα!!!!\nΤόσα χρόνια που μπαίνω στο Intenet ακούω συνέχεια για το πόσο πίσω είμαστε τεχνολογικά σαν χώρα. Οι πιο ακριβές χρεώσεις για τις πιο προβληματικές υπηρεσίες στην Ευρώπη. Και πάνω που είχαμε αρχίσει να έχουμε κάποιες ελπίδες για αλλαγή του τοπίου, ειδικά όσο υπάρχει ο ανταγωνισμός των ISPs που όσο να ‘ναι ρίχνει τις τιμές, οι βλέποντας κάποιες κινήσεις όπως αυτή, ο ΟΤΕ αποφάσισε ξαφνικά να μας γυρίσει ακόμα πιο πίσω, ανεβάζοντας τις χρεώσεις για όσους μπαίνουν στο Internet από dial-up.\nΦυσικά αυτό δεν επιρέασε τους κλέφτες που πουλάνε υπηρεσίες free internet με αριθμούς 801-κάτι… Έτσι αμέσως μετά την ανακοίνωση του ΟΤΕ για τις νέες χρεώσεις, ακολούθησε δελτίο τύπου της Tellas… Αίσχος!\nΩς ένδειξη διαμαρτυρίας πολλά site αρχίζουν να βάζουν το παρακάτω banner (το οποίο προέρχεται από το eexi.gr) στις σελίδες τους. Επίσης κάποια site αλλάζουν την αρχική τους σελίδα σε κάτι σαν αυτό. Τα πρώτα site που το κάνουν αυτό είναι το www.techteam.gr, το www.eexi.gr και το www.pramnos.net. Σίγουρα θα ακολουθήσουν και άλλα και ελπίζω ότι κάπου θα βγάλει αυτή η κίνηση.\nΠροηγούμενες δημοσιεύσειςΣτην κοιλάδα των ΤεμπώνΕπόμενες δημοσιεύσειςΤελευταία νέα σχετικά με τα νέα τιμολόγια του ΕΠΑΚ


Οι Απόφοιτοι ΙΕΚ θα μπορούν να φοιτούν στα Πανεπιστήμια και ΤΕΙ Απόφοιτοι ΙΕΚ: Δηλώσεις για το Σχέδιο Νόμου για την ανώτατη εκπαίδευση πραγματοποίησε στην Επιτροπή Μορφωτικών Υποθέσεων της Bουλής ο αναπληρωτής ΓΓ του υπουργείου Παιδείας, Γιώργος Αγγελόπουλος.\nΓια τους Απόφοιτους των ΙΕΚ Ειδικότερα όπως έχει αναφέρει ο κ. Αγγελόπουλος “δεν αφαιρούμε το δικαίωμα από τα Ι.Ε.Κ. να έχουν «επίπεδο 5». Αν το αφαιρούσαμε, θα ήταν γόνιμη η κριτική που έγινε για τα διετή προγράμματα, αλλά δεν το αφαιρούμε. Διατηρούμε το δικαίωμα και λέμε, θέλουν αυτά τα παιδιά που θα τελειώσουν το «επίπεδο 5» να έχουν μια επιπλέον μόρφωση μέσα σε ένα Πανεπιστημιακό χώρο και σε ένα χώρο των ΤΕΙ; Να το κάνουν”.\nΔείτε μέσα από τα Φοιτητικά Νέα/Foititikanea.gr τη ρύθμιση που περιλαμβάνεται στο άρθρο 1 στην παράγραφο 3 του σχεδίου νόμου:\nΤην ενημερωτική σελίδα των Αποφοίτων ΙΕΚ μπορείτε να την δείτε εδώ. Πατήστε εδώ για να δείτε το Σχέδιο Νόμου "Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις".


Αισιοδοξεί ο Κατρούγκαλος ότι θα τα βρούμε με τους θεσμούς στο ασφαλιστικό\nΗ απάντηση του ΣΥΡΙΖΑ για τον Καρανίκα\nΤελ. ενημ.: 01.01.2017, 00:23\n...παρά τις ενστάσεις για βασικές παραμέτρους του σχεδίου.\nΓια τη σύνδεση των εισφορών των ελεύθερων επαγγελματιών, επιστημόνων και αγροτών με το φορολογητέο εισόδημα, ο κ. Κατρούγκαλος αναφέρει ότι η σύνδεση δίνει κίνητρα για τη δήλωση των αληθινών εσόδων, αφού στην αντίθετη περίπτωση η σύνταξη θα είναι πολύ μικρή. Διαβεβαιώνει, μάλιστα, ότι με τις προσαρμογές που θα γίνουν θα προστατευθούν τα μεσαία εισοδήματα και θα προκύψει αύξηση των εσόδων ώστε να είναι εφικτή, στο άμεσο μέλλον, ακόμη και μείωση των εισφορών.\nΣε όσους τον κατηγορούν ότι με τις προτεινόμενες αλλαγές επιβαρύνονται όσοι πρόκειται να συνταξιοδοτηθούν, απαντά ότι οι νυν συνταξιούχοι έχουν ήδη υποστεί 11 συνεχόμενες μειώσεις συντάξεων. «Δεν φορτώνουμε στην επόμενη γενιά τα βάρη της κρίσης», υπογραμμίζει ο υπουργός και προσθέτει: «Αντιλαμβανόμαστε την κοινωνική δικαιοσύνη όχι μόνον με όρους ταξικούς, αλλά και διαγενεακούς. Εφαρμόζουμε, για πρώτη φορά, τους ίδιους κανόνες και στους μελλοντικούς και στους νυν συνταξιούχους, εφόσον επανυπολογίζουμε και τη σύνταξη των τελευταίων, για να προσδιορίσουμε την υπέρ τους προσωπική διαφορά, την οποία εγγυόμαστε για πάντα».


Δωρεάν ασύρματο ίντερνετ σε 25 αρχαιολογικούς χώρους και μουσεία – Lefkadazin\nΑρχικήΕπικαιρότηταΕπιστήμη & τεχνολογίαΔωρεάν ασύρματο ίντερνετ σε 25 αρχαιολογικούς...\nlefkadazin 13 Ιανουαρίου 2021 Επιστήμη & τεχνολογία\nΓια την υπογραφή της επέκτασης του μνημονίου συνεργασίας, πραγματοποιήθηκε τη Δευτέρα 11 Ιανουαρίου, συνάντηση στο υπουργείο Πολιτισμού ανάμεσα στην υπουργό Πολιτισμού και Αθλητισμού, κ. Λίνα Μενδώνη, και τον προέδρο και διευθύνοντα σύμβουλο του Ομίλου ΟΤΕ, κ. Μιχάλη Τσαμάζ, κατά τη διάρκεια της οποίας συζητήθηκαν, εκτός από τη συνεργασία και την πορεία υλοποίησης των έργων, και οι δυνατότητες που προσφέρει η τεχνολογία για την ανάδειξη της πολιτισμικής μας κληρονομιάς.\nΌπως δήλωσε η κ. Μενδώνη, «το πρόγραμμα αυτό ξεκίνησε εδώ και κάποια χρόνια, όμως αυτή τη στιγμή αναβαθμίζεται και επεκτείνεται σε 25 σημεία υψηλού πολιτιστικού και ιστορικού ενδιαφέροντος. Θα μεταφέρω και το πνεύμα της συζήτησης που έγινε στο Κεντρικό Αρχαιολογικό Συμβούλιο λίγους μήνες πριν όταν χρειάστηκε να γνωμοδοτήσει για την συγκεκριμένη προσφορά της εταιρείας προκειμένου να φτάσουμε στη σημερινή ημέρα της υπογραφής του Μνημονίου Συνεργασίας. Δημιουργείται ένα αναβαθμισμένο περιβάλλον που θα προσφέρει μια διαφορετική, ακόμη καλύτερη εμπειρία για τους χιλιάδες Έλληνες και ξένους επισκέπτες. Με το WiFi στους αρχαιολογικούς χώρους θα τους παρέχουμε ψηφιακές υπηρεσίες. Είναι σημαντικό για τις Υπηρεσίες του υπουργείου γιατί μέσω των υποδομών που προσφέρει ο ΟΤΕ, μπορούμε να εφαρμόσουμε διάφορες υπηρεσίες τηλεμετρίας, τηλεπισκόπησης ακόμη και την επέκταση του ηλεκτρονικού εισιτηρίου, την οποία ούτως ή άλλως το Υπουργείο και ο αρμόδιος Οργανισμός Διαχείρισης και Ανάπτυξης Πολιτιστικών Πόρων έχουν σχεδιάσει και βρίσκεται σε εξέλιξη».\nΟ πρόεδρος και διευθύνων σύμβουλος του Ομίλου ΟΤΕ κ. Μιχάλης Τσαμάζ δήλωσε από την πλευρά του, μεταξύ άλλων ότι «με τις υποδομές δικτύων νέας γενιάς και το δωρεάν internet, στέλνουμε εικόνα και ήχο από τα σημαντικότερα μνημεία σε όλον τον κόσμο, ενισχύοντας την εικόνα της σύγχρονης ψηφιακής Ελλάδας».


Στα Σούρμενα λένε καλημέρα με ποντιακό πρωινό! (φωτο) | Pontos News\nΠόντιοι Στουτγάρδης και Μελβούρνης μαζί τα Χριστούγεννα\nΟι «Έλληνες απ’ αλλού», οι Πόντιοι, πρωταγωνιστές στον «Ορίζοντα» του Σωτήρη Δανέζη (βίντεο)\n14 Δεκέμβριος 2015, 12:21 - Τελευταία Ενημέρωση: 14 Δεκέμβριος 2015, 12:02\nΣτα Σούρμενα λένε καλημέρα με ποντιακό πρωινό! (φωτο)\nΛαβάσια, βούτορο, μυντζίν και μέλ’ περιλαμβάνει το πρωινό του ελληνόφωνου από τα Σούρμενα\nΕίναι γνωστό ότι τα μέσα κοινωνικής δικτύωσης μας φέρνουν πιο κοντά. Μια καλημέρα από τα Σούρμενα του Πόντου μπορεί να ακουστεί δυνατά σε όλο τον κόσμο, αλλά και να μεταφέρει το μήνυμα ότι «Ναι, ο Πόντος ζει!».\nΈνας ελληνόφωνος από τα Σούρμενα αποφάσισε σήμερα το πρωί να ευχηθεί καλημέρα με ένα δικό του τρόπο. Πόσταρε τη φωτογραφία του πρωινού του, ένα παραδοσιακό ποντιακό πρωινό με λαβάσια, βούτορο, μυντζίν και μέλ’.\nΑκριβώς από κάτω, χρησιμοποιώντας το λατινικό αλφάβητο αλλά σε άψογη… ποντιακή έγραψε: «Το πρωί όποιος ουκ επρογεύτε, ας έρται να προγεύοκουμες». Δηλαδή, όποιος δεν προγευματίσει το πρωί, ας έλθει να προγευματίσουμε.


Όπως αναφέρουν οι υπεύθυνοι της Αιολίας:\n«Πέρυσι το καλοκαίρι, συναισθανόμενοι την ανάγκη των κατοίκων της Καισαριανής για μια ανάσα πολιτισμού και ξεκούρασης, αποφασίσαμε να λειτουργήσουμε το Cine Αιολία με δωρεάν είσοδο από Δευτέρα έως Πέμπτη, προβάλλοντας ταυτόχρονα επιλεγμένες ταινίες.\nΑυτό το εγχείρημα βρήκε τεράστια ανταπόκριση όχι μόνο από τους κατοίκους της Καισαριανής, αλλά και της ευρύτερης περιοχής. Πάνω από 400 άτομα κάθε βράδυ παρακολουθούσαν ταινίες στο Cine Αιολία, ξεπερνώντας κάθε προσδοκία.\nΟ θεσμός αυτός που ξεκίνησε πέρυσι συνεχίζεται και εφέτος. Τη Δευτέρα 20 Ιουνίου άρχισαν οι καλοκαιρινές προβολές στο cine Αιολία, με πλούσιο πρόγραμμα ταινιών και με δωρεάν είσοδο για τις προβολές από Δευτέρα έως Πέμπτη».\nΔείτε το πρόγραμμα προβολών για το καλοκαίρι 2016 εδώ!


Nitecore Σακίδιο Πλάτης Tactical 20L WDB20\nNitecore Σακίδιο Πλάτης Dry Bag 20L WDB20\n-Αδιάβροχος σάκος "Dry Bag" χωρητικότητας 20 λίτρων. Αδιαπέραστη απόδοση, Εργονομικός σχεδιασμός, Πολλαπλοί τρόποι μεταφοράς\n-Μεγάλη χωρητικότητα 20 λίτρα. Ικανός να μεταφέρει εξοπλισμό για τις εξωτερικές σας δραστηριότητες, όπως για παράδειγμα εξοπλισμό κατάδυσης, ρούχα, κινητές συσκευές, τροφή κ.α.\n-Αξιόπιστη αντοχή στο νερό. Εξασφαλίζεται από το κύριο συνθετικό ύφασμα TPU 500D που είναι ελαφρύ και αδιάβροχο, καθιστώντας τον σάκο ιδανικό για περπάτημα σε ορεινές διαδρομές, αθλήματα στο υγρό στοιχείο και άλλες δραστηριότητες στη φύση.\n-Ασφαλές σύστημα πρόσδεσης. Μπορεί ακόμα και να επιπλεύσει στο νερό και να προσφέρει εξαιρετική αντοχή σε χτυπήματα και σε αδιαβροχότητα αφού έχει δεθεί σωστά και έχει γεμίσει με αέρα.\nΧωρητικότητα: 20 λίτρα (1220 κυβικές ίντσες)\nΥλικά: Κύριο υλικό: Συνθετικό ύφασμα TPU 500D\nNitecore Σακίδιο Πλάτης Tactical 20L MP20\nNitecore Σακίδιο Πλάτης Tactical 25L BP25\nNitecore Σάκος Dry Bag 5L WDB05\nNitecore Σακίδιο Πλάτης Tactical 30L MP30


Ζωή Φυτούση: Το αστέρι της Ζωής - Ελληνικός κινηματογράφος\nΖωή Φυτούση: Το αστέρι της Ζωής\nΖωή Φυτούση: μια καλλιτέχνης με διπλή ιδιότητα. Ηθοποιός και τραγουδίστρια. Η υγρή και ζεστή φωνή της μάγεψε το Μάνο Χατζιδάκι, ο οποίος της έγραψε τα: “Το μαντολίνο”,”Ο Ταχυδρόμος πέθανε” και “Τ΄αστέρι του Βοριά”. Τραγούδια που της έδωσαν το διαβατήριο για μια μεγάλη καριέρα.\nΜια καριέρα γεμάτη θέατρο, κινηματογράφο και τραγούδι. Μια καριέρα σφραγισμένη από το ταλέντο και το ήθος μιας σπάνιας γυναίκας που στις 23 Ιουλίου 2017 πέρασε στην αθανασία αφήνοντας τα δικά της σημάδια στον ελληνικό πολιτισμό.\nΗ Ζωή Φυτούση γεννήθηκε στην Αθήνα, στις 4 Σεπτεμβρίου στο πρώτο μισό της δεκαετίας του 30. Από πολύ μικρή έδειξε τις καλλιτεχνικές ανησυχίες της καθώς έδινε κείμενα και άρθρα σε περιοδικά της εποχής. Σπούδασε στη Δραματική σχολή Ελληνικού Ωδείου και η πρώτη επαφή της με τη δισκογραφία έγινε το 1956, όταν μαζί, με την επίσης σπουδαία Μπεάτα Ασημακοπούλου, ηχογράφησαν σε δίσκο γραμμοφώνου το “Τριανταφυλλάκι” των Ζοζέφ Κορίνθιου και Νίκου Φατσέα.\nΗ Ζωή Φυτούση με τον ηθοποιό, Γιώργο Γεωργίου.\nΗ συνάντηση της με το Μάνο Χατζιδάκι θα γίνει στις αρχές της δεκαετίας του 60, με αφορμή την παράσταση του “Απόψε αυτοσχεδιάζουμε” (Θέατρο Αθηνών, χειμερινή περίοδος 1961-62). Εδώ τραγούδησε το “Μαντολίνο” και το “Ο Ταχυδρόμος πέθανε”. Την επομένη της πρεμιέρας ο Κλέων Παράσχος (“Καθημερινή”) και ο Μπάμπης Κλάρας (“Βραδυνή”) γράφουν πραγματικούς ύμνους για τη νεαρή Ζωή με την υπέροχη φωνή και την επιβλητική της παρουσία επάνω στη σκηνή.\nΗ συνεργασία της με το Μάνο Χατζιδάκι θα συνεχιστεί με την “Οδό Ονείρων”, μια μουσικοθεατρική παράσταση που ανέβηκε τον Ιούνιο του 1962 στο θερινό θέατρο “Μετροπόλιταν”. Η Ζωή τραγουδά το “Τρένο” αλλά και τις “Αδελφές Τατά” (ντουέτο με τη Μάρω Κοντού). Τα τραγούδια της παράστασης κυκλοφορούν σε δίσκο 33 στροφών από τη Minos – EMI.\nΤο επόμενο θεατρικό της βήμα θα γίνει δίπλα στην Αλίκη Βουγιουκλάκη με το πολυδάπανο και πολυπρόσωπο έργο του Τζώρτζ Μπέρναρ Σω “Καίσαρ και Κλεοπάτρα”. Εδώ η Ζωή τραγουδά για μια “Κοιμισμένη πριγκίπισσα”.\nΗ πρεμιέρα γίνεται στις 11 Οκτωβρίου 1962 και την παρακολουθούν ο Πρόεδρος της κυβέρνησης και η κ. Καραμανλή, ο Πρόεδρος της βουλής κ. Ροδόπουλος, ο αντιπρόεδρος της κυβέρνησης και η κ. Κανελλοπούλου, μέλη της κυβέρνησης αλλά και η πιο εκλεκτή μερίδα της Αθηναϊκής κοινωνίας.\nΟι κριτικές έγραψαν επαινετικά λόγια για την παράσταση, αλλά το κοινό βρήκε το έργο βαρύ. Με τον ίδιο θίασο μέσα στην ίδια σεζόν θα ανέβουν τα “Χτυποκάρδια στο θρανίο”. Η Ζωή συμμετέχει και σε αυτή τη παράσταση.\nΠαράλληλα με τις πρώτες θεατρικές επιτυχίες της μπαίνει στη ζωή της και ο κινηματογράφος.\nΗ πρώτη κινηματογραφική της εμφάνιση θα γίνει το 1957 στη κωμωδία του Νίκου Τσιφόρου “Ο Γυναικάς” (παραγωγή της Άνζερβος). Θ’ ακολουθήσουν τα φιλμ: “Ο Ηλίας του 16ου”(1959), “Φτωχαδάκια & λεφτάδες”(1961), “Το Ταξίδι”(1962, εδώ ερμηνεύει “Τα δάκρυα μου είναι καυτά”, που γίνεται μεγάλο σουξέ την εποχή εκείνη και κυκλοφορεί σε δίσκο 45 στροφών), “Οι γυναίκες θέλουν ξύλο”(1962, όπου ερμηνεύει το ομώνυμο τραγούδι των Λέανδρου Κοκκόρη & Στέφανου Φωτιάδη), “Η Αθήνα τη νύχτα” (1962, με σκηνές από την ιστορική παράσταση “Απόψε αυτοσχεδιάζουμε”) “Η Ψεύτρα”(1963), “Ο εαυτούλης μου”(1964) και άλλες.\nΕπιλεκτικά και προσεγμένα υπήρξαν και τα βήματα της στη δισκογραφία. Η Ζωή Φυτούση αρχικά υπογράφει συμβόλαιο με την εταιρεία Columbia και λίγο αργότερα με την Odeon – Parlophone.\nΗχογραφεί σε δίσκους 45 στροφών μεταξύ άλλων τα: “Βαριά ειν΄η καρδιά μου”(των Ξαρχάκου – Δημόπουλου από τη ταινία “Αμοκ” η μελωδία είναι η ίδια με το “Τα τρένα που φύγαν”), “Κάμε το πόνο σου χαρά”(των Χατζιδάκι – Γκάτσου), “Για χατήρι σου”(των Ξαρχάκου – Γκούφα),”Πώς τον αγαπώ”(των Λοϊζου – Παπαδόπουλου από τη ταινία “Μίνι φούστα και καράτε”) και άλλα.\nΤο 1966 ηχογραφεί σε 45αρι δίσκο τα τραγούδια του Γιώργου Ζαμπέτα “Σήκω χόρεψε συρτάκι” και “Δημήτρη μου Δημήτρη μου”. Τα είχε ερμηνεύσει αρχικά στη ταινία “Η κόρη μου η σοσιαλίστρια” η Αλίκη Βουγιουκλάκη. Το 2007 η δισκογραφική εταιρεία ΕΜΙ παρουσιάζει το συλλεκτικό cd “Τα τραγούδια μιας ζωής”, με 25 σπάνιες ηχογραφήσεις της μεγάλης ερμηνεύτριας.\nΗ σχέση της με τη μικρή οθόνη ξεκινά το 1973 με τη συμμετοχή της στο σίριαλ “Ο Ονειροπαρμένος” και θα ακολουθήσουν οι εμφανίσεις της στα: “Εκείνες κι εγώ”(1976), “Λωξάντρα”(1980), “Το κεφάλι της Μέδουσας”(1993) και το 2011 θα την δούμε ως γκεστ σταρ στη “Πολυκατοικία” του Mega. Το 2012 θα κάνει τη τελευταία δημόσια εμφάνιση της στη ψυχαγωγική εκπομπή “Στην υγεία μας”, όπου και θα ερμηνεύσει τα “Δάκρυα μου είναι καυτά”, μαγεύοντας το τηλεοπτικό κοινό.\nΚαθόλη τη διάρκεια της ζωής της δεν έπαψε να γράφει. Το ποίημά της “Κανείς, μα κανείς” βραβεύτηκε και περιελήφθη στην Anthologia di poeti Italiani e Greci, Academia Internationale di Propaganda Culturale, 1996.\nΣυνεργάστηκε με την Ελληνική Αγωγή για την έκδοση του βιβλίου “Εργασίαι Σπουδαστών” και φυσικά κανείς δε μπορεί να ξεχάσει τα βιβλία της “Το μαγικό βιβλίο”, “Παρ΄ εκτός”, “Τάφος εδώ δεν είναι”, “Μια σφαίρα” και “Βοήθεια, θέλω να ζήσω”. Το 2008 από τις εκδόσεις Ερωδιός εκδίδεται το βιβλίο της Μένανδρος, Γνώμαι Μονόστιχοι, σε έμμετρη απόδοση, από την ίδια.\nΤιμητικές διακρίσεις για το σύνολο της προσφοράς της, ως καλλιτέχνης και ως άνθρωπος έχει λάβει από τον Ελληνικό Ερυθρό Σταυρό και το Γενικό Επιτελείο Στρατού.\nΤο 2017 η Ζωή Φυτούση πέρασε στην αθανασία έπειτα από πολλά προβλήματα υγείας που αντιμετώπιζε. Η προσφορά της στον πολιτιστικό και πνευματικό τομέα υπήρξε τεράστια υπηρετώντας αρχές και αξίες, αφήνοντας παρακαταθήκη στις επόμενες γενιές.\nΤην ευχαριστούμε για όλα!!!\nΖωή Φυτούση: Φιλμογραφία\nΌνειρα κοριτσιών 1953\nΓκολ στον έρωτα 1954\nΤο οργανάκι του Αττίκ 1955\nΤρία κοθώνια του Συντάγματος 1956\nΛατέρνα φτώχεια και γαρύφαλλο 1957\nΟ γυναικάς 1957\nΚερένια κούκλα 1958\nΟ Ηλίας του 16ου 1959\nΗ Λιλή και ο μουρντάρης 1959\nΔουλέψτε για να φάτε / Χαραμοφάηδες 1961\nΗ Αθήνα τη νύχτα 1962\nΟι γυναίκες θέλουν ξύλο 1962\nΤο ταξίδι 1962\nΕξομολόγηση μιας μητέρας 1962\nΤο μεροκάματο του πόνου 1963\nΜας κρύβουν τον ήλιο 1963\nΟ εαυτούλης μου 1964\nΔρόμος χωρίς σύνορα 1964\nΕξωτικές βιταμίνες 1964\nΔύσκολοι δρόμοι 1965\nΠροξενήτρα πράκτωρ 017 1966\nΈνας κλέφτης με φιλότιμο 1968\nΜπουζάνκα αλά ελληνικά 1975\nΠανικός στα σχολεία 1982\nΗθικόν ακμαιότατον 2005\nΕρωτικά μαθήματα για επαναστατική δράση 2007\nΠροηγούμενο άρθροΈναν χρόνο χωρίς τον Ανδρέα Μπάρκουλη\nΕπόμενο άρθροΠοιός θυμάται το παγωτό κασάτο\nΕνώστε το παζλ, πείτε μας τον χρόνο που κάνατε και σχολιάστε την φωτογραφία!!! (37ο...\nΕλληνικος Κινηματογραφος - 05/01/2018\nΚουίζ Ελληνικού Κινηματογράφου Μέρος 596ο\nΕλληνικος Κινηματογραφος - 15/09/2020\nO Γιώργος Βασιλείου δίνει μάχη για την ζωή του\nΕλληνικος Κινηματογραφος - 04/07/2016


Αυτόχθονες Έλληνες: ΕΝΑ ΠΟΣΟΣΤΟ ΤΟΥ ΕΚΛΟΓΙΚΟΥ ΣΩΜΑΤΟΣ ΕΙΝΑΙ ΗΛΙΘΙΟΙ ΑΝΘΡΩΠΟΙ ΚΑΙ ΟΙ ΕΚΛΟΓΕΣ ΠΑΡΕΧΟΥΝ ΣΤΟΥΣ ΗΛΙΘΙΟΥΣ ΜΙΑ ΘΑΥΜΑΣΙΑ ΕΥΚΑΙΡΙΑ ΓΙΑ ΝΑ ΒΛΑΨΟΥΝ ΟΛΟΥΣ ΤΟΥΣ ΥΠΟΛΟΙΠΟΥΣ, ΧΩΡΙΣ ΑΥΤΟΙ ΝΑ ΚΕΡΔΙΣΟΥΝ ΤΟ ΠΑΡΑΜΙΚΡΟ ΑΠΟ ΤΙΣ ΕΝΕΡΓΕΙΕΣ ΤΟΥΣ.\nΤι ακριβώς είναι αυτό που καθιστά ένα ηλίθιο άτομο τόσο επικίνδυνο για τους άλλους ανθρώπους;\nΟι χώρες που προοδεύουν διαθέτουν ένα ασυνήθιστα υψηλό ποσοστό ευφυών ατόμων, τα οποία κατορθώνουν να κρατούν το ποσοστό των ηλιθίων υπό έλεγχο και παράλληλα παράγουν αρκετά κέρδη για τον εαυτό τους και για τα άλλα μέλη του κοινωνικού συνόλου ώστε να διασφαλίζεται η πρόοδος.\n"ΒΑΣΙΚΟΙ ΝΟΜΟΙ ΤΗΣ ΑΝΘΡΩΠΙΝΗΣ ΗΛΙΘΙΟΤΗΤΑΣ"\nΑναρτήθηκε από ΖΗΝΩΝ στις 6:31 μ.μ. Ετικέτες ΑΓΑΝΑΚΤΙΣΜΕΝΟΙ ΕΛΛΗΝΕΣ , ΑΝΘΡΩΠΟΛΟΓΙΑ , ΖΗΝΩΝ ΠΑΠΑΖΑΧΟΣ , ΖΩΑ , ΠΟΛΙΤΙΚΗ , ΣΥΡΙΖΑ\nΖΗΝΩΝ 16 Ιουνίου 2019 - 10:45 μ.μ.\nΟΙ ΟΡΘΟΔΟΞΟΙ ΔΕΝ ΔΙΑΒΑΖΟΥΝ ΤΗΝ ΠΑΛΑΙΑ ΔΔΙΑΘΗΚΗ ΤΟΥΣ; ΕΤΣΙ ΘΑ ΓΙΝΟΤΑΝ ΑΥΤΟΙ ΧΡΗΜΑΤΙΣΤΕΣ ΑΝΤΙ ΘΑΝΑΤΟΛΑΓΝΟΙ ΚΑΛΟΓΕΡΟΙ ΚΑΙ ΘΑ ΠΛΟΥΤΙΖΑΝ ΤΗΝ ΕΛΛΑΔΑ.\nΗ ΕΒΡΑΪΚΗ ΣΟΦΙΑ (Η ΘΕΟΠΝΕΥΣΤΗ ΠΑΛΑΙΑ ΔΙΑΘΗΚΗ ΤΟΥ ΧΡΙΣΤΙΑΝΙΣΜΟΥ).\n"Και δανιείς έθνεσι πολλοίς, σύ δε ου δανιεί και άρξεις εθνών πολλών, σου δε ουκ άρξουσιν" (Παλαιά Διαθήκη, Βιβλίο Δευτερονόμιο, ΙΕ΄6)\nΟ Ιεχωβά συμβουλεύει στην Παλαιά Διαθήκη τους Εβραίους: "να δανείζουν τους άλλους λαούς, αλλά αυτοί να μην δανείζονται από κανένα, για να καταφέρουν να κυβερνήσουν πολλά έθνη"...\n¨Τω αλλοτρίω εκτοκιείς, τω δε αδελφώ σου ουκ εκτοκιείς, ίνα ευλογήση σε Κύριος ο Θεός σου¨ (Παλαιά Διαθήκη, Βιβλίο Δευτερονόμιο, ΚΓ΄21)\n"Τους ξένους να δανείζεις με τόκο, τους δε εβραίους χωρίς τόκο".\nΈξυπνη συμβουλή δίνει στα τέκνα του εδώ ο θεός, αλλά ηχεί λίγο παράξενα όταν την ξεστομίζει ο ίδιος ο Θεός...πάντως οι Εβραίοι την εφήρμοσαν και την εφαρμόζουν αποτελεσματικά εδώ και χιλιετίες.\nΣΗΜΕΙΩΣΗ: ΕΠΙΣΗΜΗ ΑΠΑΝΤΗΣΗ ΤΗΣ "ΕΛΛΗΝΙΚΗΣ" ΕΚΚΛΗΣΙΑΣ,\n(Ορθόδοξη Απολογητική Ομάδα):\n"Ο Ιεχωβά δεν μιλάει για ΤΟΚΟΓΛΥΦΙΑ, αλλά για νόμιμο έντοκο δανεισμό. Τοκογλυφία, είναι ο υπερβολικός τόκος. Υπάρχει όμως και ο λογικός και νόμιμος τόκος, τον οποίο εννοεί ο Θεός.\nΌμως οι κακοπροαίρετοι Παγανιστές, και αυτό το διέστρεψαν, και μιλούν για τοκογλυφία, κάτι που είναι ψευδές.\nΔηλαδή, κακό είναι που ο Θεός, τους είπε ότι εκτός από τον νόμιμο τόκο προς τα έθνη, μεταξύ τους θα έπρεπε να δανείζουν άτοκα; Μάλλον πολύ καλό είναι! Όμως και σε αυτό οι ειδωλολάτρες, έσπευσαν να διαστρέψουν την αλήθεια, μιλώντας για τοκογλυφία! Παρατηρήστε κακοήθεια!"\nΑυτή είναι η επίσημη απάντηση της ορθοδοξίας και σχόλασαν με το θέμα. Μπράβο τους.\nΖΗΝΩΝ 16 Ιουνίου 2019 - 10:46 μ.μ.\nΜΙΑ ΑΠΟΠΕΙΡΑ ΝΑ ΕΡΜΗΝΕΥΘΕΙ ΤΟ ΑΝΕΡΜΗΝΕΥΤΟ. ΠΩΣ ΒΟΥΛΙΑΞΕ ΣΤΗΝ ΑΝΥΠΟΛΗΨΙΑ ΚΑΙ ΣΤΗΝ ΠΑΡΑΝΟΙΑ ΤΟ ΕΛΛΗΝΙΚΟ ΠΝΕΥΜΑ.\nΕΚΤΡΩΣΕΙΣ ΚΑΙ ΘΕΟΚΡΑΤΙΑ\nΣτις θεοκρατικές ισλαμικές χώρες αποκεφαλίζονται οι γυναίκες και οι γυναικολόγοι που πραγματοποιούν εκτρώσεις. Η βαθιά θεοκρατική "ορθόδοξη χριστιανική θρησκευόμενη" στον Ιεχωβά Ελλάδα, τα θέλει και τα δύο: Φαρισαϊκή "θεοκρατική πίστη" και πρώτη - ΠΡΩΤΗ - παγκοσμίως στις εκτρώσεις. Η δομή της ορθόδοξης χριστιανικής ιδεολογίας είναι: άσχετα του τι κάνεις στην προσωπική σου ζωή, όλα αυτά δεν έχουν καμία σημασία, αρκεί να συμμετέχεις στις ορθόδοξες τελετουργίες με τα γνωστά μακρόσυρτα ογκανίσματα, να κάνεις βαθιές μετάνοιες, να φιλάς τα χέρια των δεσποτάδων, να κάνεις μεγαλόσταυρους δήθεν βαθιά προσευχόμενος, να συμμετέχεις σε ατελείωτες ψαλμωδίες και λιτανείες με κεριά και λιβάνια, να περιμένεις με τις ώρες σε μια ουρά για να προσκυνήσεις την "άγια" εικόνα ή το ταριχευμένο πτώμα ενός "αγίου", να πιστεύεις σε "προφητείες", να "κοινωνείς" - λαμβάνοντας, στα τελευταία χρόνια, αντιβιοτικά μετά -, να έχεις "πνευματικό" και "γέροντα" και να πηγαίνεις σε μοναστήρια. Δημιουργείται έτσι μία ψυχολογική αντιστοιχία, ένα ψυχολογικό ισοδύναμο, που καθορίζει ότι η τελετουργική ζωή (κάτι σαν την μαγεία) είναι το παν, σε θεραπεύει από ό,τι και να κάνεις. Μετά επέρχεται μία διάσχιση του εγώ και ένα άλλοθι στην συνείδηση του "ορθόδοξου χριστιανού". Η συνείδησή του, μέσα από μία ομαδική ψυχοθεραπεία μη μνήμης, "αφέσεως των αμαρτιών" αναβαθμίζεται και ησυχάζει. Έτσι δεν χρειάζεται να καταβάλεις τις προσωπικές, επίπονες και δύσκολες προσπάθειες για μια ουσιαστική έντιμη και αξιοπρεπή ατομική και κοινωνική ζωή. Σημασία έχει μόνο η συμμετοχή στις θρησκευτικές τελετουργίες και στην εξωτερική συμμόρφωση στις οδηγίες των ιερέων. Η ατομικότητα λιώνει μπροστά στην ομαδικότητα, οι ομαδικές τελετουργίες εξαφανίζουν τις ενοχές και εξαγνίζουν την ψυχή. "Μπορεί να είμαι κακός και ανίκανος, αλλά έμεινα δέκα ώρες στην ουρά, έκανα μεγαλόσταυρους και φίλησα και άγια λείψανα", έτσι σκέφτεται ο μέσος ευφυής ορθόδοξος και νοιώθει απόσυρση ενοχών. Έτσι συγχωρούνται όλα και το ίδιο βράδυ μπορείς να σφάξεις στο σφαγείο του Χ γυναικολόγου το αγέννητο παιδί σου, που μπορεί να το έκανες με τον γείτονα, απατώντας τον σύζυγό σου. Καμία αίσθηση προσωπικής ευθύνης και αξιοπρέπειας. Η παράνοια της "ορθόδοξης ζωής" στο απόγειό της.\nΩΡΙΓΕΝΗΣ, ΕΝΑΣ ΤΖΙΧΑΝΤΙΣΤΗΣ ΧΡΙΣΤΙΑΝΟΣ ΦΙΛΟΣΟΦΟΣ, ΠΟΥ ΑΥΤΟΕΥΝΟΥΧΙΣΤΗΚΕ, ΓΙΑ ΝΑ ΣΩΣΕΙ ΤΗΝ ΠΟΛΥΤΙΜΗ ΨΥΧΗ ΤΟΥ. Ο ΘΡΗΣΚΕΥΤΙΚΟΣ ΦΑΝΑΤΙΣΜΟΣ ΣΤΙΣ ΑΒΡΑΑΜΟΓΕΝΕΙΣ ΘΡΗΣΚΕΙΕΣ. ΕΝΑΣ ΣΠΟΥΔΑΙΟΣ ΕΛΛΗΝΑΣ ΠΟΥ ΕΓΙΝΕ ΤΑΛΙΜΠΑΝ ΤΟΥ ΑΒΡΑΑΜ.


Avatonpress: Εξάρθρωση εγκληματικής οργάνωσης, που δραστηριοποιούνταν στη διακίνηση ναρκωτικών ουσιών στην ευρύτερη περιοχή της Αττικής, στις περιοχές της Αγ. Σωτήρας και της Αυλίζας Αχαρνών. Δηλώσεις του εκπροσώπου της Αστυνομίας\nΣάββατο, 30 Ιουνίου 2018 2:27 μ.μ.\nΕξάρθρωση εγκληματικής οργάνωσης, που δραστηριοποιούνταν στη διακίνηση ναρκωτικών ουσιών στην ευρύτερη περιοχή της Αττικής, στις περιοχές της Αγ. Σωτήρας και της Αυλίζας Αχαρνών. Δηλώσεις του εκπροσώπου της Αστυνομίας\nθήνα, 30 Ιουνίου 2018


Εφαρμογή και για Windows Phone από το ReadPoint.gr | eAnagnostis – Ηλεκτρονικός Αναγνώστης eAnagnostis - Ηλεκτρονικός Αναγνώστης\ne-book ReadPoint software Windows 8 Windows Phone 7 ηλεκτρονικό βιβλίο λογισμικό\n25.10.2012, Συγγραφέας: Μιχάλης Καλαμαράς\nΔιαθέσιμη είναι από χτες η εφαρμογή του ηλεκτρονικού περίπτερου και βιβλιοπωλείου ReadPoint.gr για κινητά με Windows Phone 7.5 (Mango). Όπως και οι εφαρμογές ReadPoint για υπολογιστές Windows και Mac και για iPhone, iPad και iPod touch, με την εφαρμογή ReadPoint για Windows Phone ο χρήστης μπορεί να αγοράσει, να κατεβάσει και να διαβάσει περιοδικά, εφημερίδες και e-books. Επιπλέον, μπορεί να κάνει αναζήτηση με λέξεις-κλειδιά μέσα στο κείμενο, να κάνει υπογραμμίσεις και σημειώσεις ή να κρατήσει αποκόμματα, να τυπώσεις τις σελίδες που τον ενδιαφέρουν ή να μοιραστεί περιεχόμενο στα κοινωνικά δίκτυα. Υποστηρίζονται ακόμα η αναπαραγωγή βίντεο και ήχου και τα ενεργά links για τα ψηφιακά έντυπα που ενσωματώνουν τις αντίστοιχες δυνατότητες. Εφημερίδες, περιοδικά και βιβλία εμφανίζονται με το “στήσιμο” που έχουν και για την έντυπη εκδοσή τους, ενώ, μετά το κατέβασμα, δεν απαιτείται σύνδεση στο internet για την ανάγνωσή τους. Το περιεχόμενο συγχρονίζεται μεταξύ των εφαρμογών.\nΣύντομα θα είναι διαθέσιμη αντίστοιχη εφαρμογή ReadPoint για tablet PC με Windows 8 και για συσκευές Android.\nΗ ανακοίνωση του ReadPoint για τη νέα εφαρμογή:\nReadPoint.gr– Read in Digital\nΔιαβάστε την Εφημερίδα το Περιοδικό ή το Βιβλίο σας & στα Windows Phones!\nΑπολαύστε την εμπειρία της ψηφιακής ανάγνωσης.\nΔιαβάστε με ασύγκριτη ευκολία.\nΠλοηγηθείτε με ευκολία σε δεκάδες κατηγορίες\nβιβλίων, περιοδικών και εφημερίδων.\nΤο ReadPoint, μετά την έκδοση για PC & Mac και iOS συσκευές τώρα δημιούργησε μια νέα εφαρμογή για Windows Phone.\nΜε το reader readpoint για Windows Phone o αναγνώστης:\nΈχει τη δυνατότητα να Επιλέξει & να διαβάσει χιλιάδες τίτλους ψηφιακά με το ίδιο layout όπως τα φυσικά.\nΜπορεί να αλληλεπιδράσει με τα ψηφιακά έντυπα: Κάνοντας τα share με social media, τυπώνοντας, κρατώντας σημειώσεις και επισημάνσεις. Πολλά έντυπα έχουν αναβαθμισμένα multimedia χαρακτηριστικά όπως video, ήχο και hyperlinks.\nΜπορεί να αποθηκεύει παντοτινά και διαχειριστείτε τα έντυπα του στην δική του βιβλιοθήκη.\nΜπορεί να διαβάζει offline χωρίς να είναι απαραίτητη η ύπαρξη δικτύου internet.\nΜπείτε στο http://www.readpoint.com/freereadpointapps.aspx και κατεβάστε τελείως δωρεάν το ReadPoint Reader,για PC, iPhone, iPad, Mac & Windows Phone και δοκιμάστε την εφαρμογή με τα πρώτα σας δωρεάν έντυπα!\nΚαι πολύ σύντομα κοντά σας ειδικό Application για Windows 8 Tablets.


Beauty Maniac - Εδώ μιλάμε για ομορφιά!: Valentine's Day ♡ Must-Haves\nΗ μέρα του Αγίου Βαλεντίνου, είναι σίγουρα μία από τις πιο "εμπορικές" γιορτές των τελευταίων ετών. Για μένα είναι μία ευκαιρία για λίγο παραπάνω pampering, και έκφραση αγάπης. Σαφώς και δε χρειάζεται να θέλουμε να "αποδείξουμε" την αγάπη μας, κάνοντας ένα ακριβό δώρο. Ένα κόκκινο τριαντάφυλλο, μία χειροποίητη κάρτα ή να οργανώσουμε ρομαντικό δείπνο για δύο, είναι κινήσεις που μπορούν να κάνουν τη μέρα αυτή ιδανική. Σήμερα, λοιπόν, μοιράζομαι μαζί σας 8 must-haves προϊόντα, για να προετοιμάσετε τον εαυτό σας, ώστε να είναι στην καλύτερη δυνατή εκδοχή του.\nΜία μέρα πριν, μπορείς να φροντίσεις το σώμα σου, το πρόσωπό σου και τα μαλλιά σου, με την καθιερωμένη σου ρουτίνα ομορφιάς. Ένα bath bomb σε μία γεμάτη μπανιέρα με ζεστό-χλιαρό νερό θα σε κάνει να χαλαρώσεις, και να νιώσεις την επιδερμίδα του σώματος πιο απαλή από ποτέ. Τα bath bombs γενικά σαν διαδικασία είναι αρκετά χαλαρωτικά, οπότε σίγουρα θα το απολαύσεις! Σου προτείνω αυτά από Bomb Cosmetics ή Lush, που έχουν φανταστικά αρώματα και σχέδια.\nΠριν πέσεις για ύπνο, σου προτείνω 2 βήματα ώστε να ξυπνήσεις με πολύ απαλή επιδερμίδα, αλλά και χείλη! Η ενυδατική μάσκα της Lierac με ροζ άργιλο έχει φανταστικό άρωμα, και θα δώσει στο πρόσωπό σου αναζωογόνηση και λάμψη. Το Coco Kisses από Bomb Cosmetics είναι ένα ενυδατικό balm χειλιών, για να νιώσεις τα χείλη σου πιο απαλά από ποτέ. Δε γνωρίζω αν μπορεί να επαναφέρει πολύ σκασμένα χείλη, αλλά για καθημερινή χρήση είναι φανταστικό, και μυρίζει υπέροχα και εξωτικά.\nΤη μέρα του Αγίου Βαλεντίνου, φτιάξε τα μαλλιά σου με απλό χτένισμα, και διατήρησε το μακιγιάζ σου σε ήπιους τόνους. Ωραίο το κόκκινο κραγιόν, πάντα όμως οι άντρες το φοβούνται λιγάκι, "για να μην το χαλάσουν". Για αυτό σου προτείνω κάτι γήινο, ή nude. Η επιδερμίδα σου θέλεις να δείχνει λαμπερή, ξεκούραστη και φρέσκια, οπότε: Κοιμήσου τουλάχιστον ένα οχτάωρο την προηγούμενη νύχτα, και χρησιμοποίησε προϊόντα που θα τονίσουν τη φρεσκάδα σου.\nΗ Strobe Cream της MAC στην απόχρωση Peachlite θα βοηθήσει το δέρμα σου να δείχνει λαμπερό, ειδικά αν συνδυαστεί με κάποιο αρκετά ελαφρύ και φυσικό foundation. Για ξεκούραστο βλέμμα, σου προτείνω το αγαπημένο μου Bobbi Brown Intensive Skin Serum Concealer, στην απόχρωση Porcelain 1 (αν είσαι ανοιχτόχρωμη). Μπορεί να μετατρέψει το βλέμμα σου, σε τόσο λαμπερό! Αν θέλεις μία πιο οικονομική επιλογή concealer, το Instant Anti-Age The Eraser Eye της Maybelline είναι ότι ακριβώς χρειάζεσαι.\nΣτα μάτια, σου προτείνω να κινηθείς σε γήινους, σοκολατί τόνους. Άπλωσε στην εσωτερική γωνία του ματιού την αγαπημένη σου, ιριδίζουσα και ανοιχτόχρωμη σκιά, και στο υπόλοιπο κάποια καφέ-σοκολατί. Η δική μου αγαπημένη; Η Seeker από την ColourPop. Για να τονίσεις τα ζυγωματικά σου, πρόσθεσε λίγο highlighter. Το Light Lustre της Makeup Academy είναι ότι χρειάζεσαι, για ένα απλό, αλλά εντυπωσιακό look.\nΠριν ολοκληρώσεις το look σου, μην ξεχάσεις να φορέσεις το αγαπημένο σου άρωμα. Θέλουμε κάτι ανάλαφρο και girly, όπως το Chloe Eau De Parfum. Και μην ξεχάσεις να αποφύγεις τις υπερβολές (σε μαλλιά, μακιγιάζ αλλά και στο outfit σου), καθώς πολλές φορές... Less is more!\nHappy Valentine's Day, ότι κι αν κάνετε εύχομαι να περάσετε τέλεια.\nLitsArt 13 Φεβρουαρίου 2018 - 11:48 π.μ.\nLila Amanatidou 24 Φεβρουαρίου 2018 - 3:55 π.μ.\nmartinakappa 14 Φεβρουαρίου 2018 - 10:34 π.μ.\nΓλυκύτατες επιλογές! Εύχομαι να περνάς υπέροχα αυτή τη μέρα! Martina\nLila Amanatidou 24 Φεβρουαρίου 2018 - 3:56 π.μ.\nΣε ευχαριστώ πολύ Μαρτίνα μου, για τις ευχές ♡♡ Ελπίζω κι εσύ να πέρασες τέλεια!


Θεωρεί πως έχασε μία θέση στο top3 ο Vettel της Ferrari – F1fan.gr\nΘεωρεί πως έχασε μία θέση στο top3 ο Vettel της Ferrari\nΟ Sebastian Vettel της Ferrari έχει κατηγορήσει τον Jenson Button της McLaren για το ότι τον καθυστέρυσε στον τελευταίο γύρο του στις κατατακτήριες, το οποίο πιστεύει ότι του κόστισε μία πιθανή θέση εκκίνησης στη δεύτερη σειρά.\nΟ Vettel προκρίθηκε πέμπτος, αλλά εκτιμά ότι θα μπορούσε να περάσει τις Red Bull μπροστά του, αν ο Button δεν είχε βρεθεί στο δρόμο του μετά τις διπλές κίτρινες σημαίες για περιστροφή του Fernando Alonso.\n“Δεν νομίζω ότι είναι δίκαιο, είχαμε τις κίτρινες στο τέλος και δεν ξέρω γιατί ο Jenson δεν άνοιξε δρόμο και γι ‘αυτό δεν θα μπορούσα να ολοκληρώσω το γύρο εγκαίρως και έχασα πολύ χρόνο”, δήλωσε ο Vettel .\n“Νομίζω ότι κοιμόταν. Νομίζω ότι δεν περίμενε κανέναν να συνεχίσει [μετά τις κίτρινες σημαίες], έτσι μετά από αυτό ο ίδιος το άφησε, υποθέτω, ήρθε πίσω στα pits.\n“Αλλά πηγαίνοντας στη στροφή 12 δεν κινήθηκε [να ανοίξει δρόμο] και από την στροφή 13 κατάλαβε και άνοιξε, αλλά μέχρι τότε, ναι, είχα ήδη χάσει αρκετά πολύ χρόνο.\n“Δεν υπήρχε νοήμα να πιέζω μέσα στην τελευταία στροφή, αλλιώς νομίζω ότι θα μπορούσα να είμαι στις τρεις πρώτες θέσεις, εύκολα. Είναι λίγο κρίμα, το μονοθέσιο ήταν πολύ καλό.\n“Θα έλεγα ότι ήμουν στο ίδιο ρυθμό γύρου όπως και ο Nico [Rosberg] πίσω μου, και συνέχισε να πιέζει και είδατε τι έκανε.\n«Κάναμε κάποιες αλλαγές μετά τα τρίτα δοκιμαστικά, και νομίζω ότι απέδωσαν. Το αυτοκίνητο ήταν πραγματικά καλύτερο, αλλά δεν μπορούσαμε να το δείξουμε αυτό.”\nCategories: Ferrari, VettelBy Leon Alepidis 23 Ιουλίου 2016\nPreviousPrevious post:Ericsson – Ήταν δικό μου λάθοςNextNext post:Έκανε ό,τι μπορούσε ο Hamilton


Φριτέζα με Φίλτρο Καθαρισμού Λαδιού Cecotec CleanFry 3 Lt Black CEC-04288\nΦριτέζα με Φίλτρο Καθαρισμού Λαδιού C...\nΗ φριτέζα, από την εταιρία Cecotec, είναι ιδανική για το μαγείρεμα μιας μεγάλης ποικιλίας πιάτων όπως τηγανητές πατάτες, κοτόπουλο ή ψάρι για όλη την οικογένεια. Περιλαμβάνει φίλτρο OilCleaner για να διατηρεί το λάδι καθαρό μετά από κάθε χρήση και μέγιστη ισχύ 2180 W, για γρήγορο και αποδοτικό τηγάνισμα.\nΗ φριτέζα διαθέτει κάδο με αντικολλητική επίστρωση χωρητικότητας έως 3 Lt λαδιού και μεγάλο καλάθι με μη θερμαινόμενη λαβή για τον έλεγχο της διαδικασίας τηγανίσματος και την αποφυγή εγκαυμάτων. Επιπρόσθετα, με το φίλτρο κατά της οσμής, που διαθέτει στο καπάκι από ανοξείδωτο ατσάλι, μπορείτε να προετοιμάσετε ό, τι θέλετε, μειώνοντας τις οσμές που είναι χαρακτηριστικές στο τηγάνισμα. Με το ειδικά διαμορφωμένο παράθυρο στο καπάκι, μπορείτε να παρακολουθείτε το μαγείρεμα ανά πάσα στιγμή, για να έχετε το επιθυμητό σημείο τηγανίσματος που σας αρέσει περισσότερο σε κάθε φαγητό. Με υλικό κατασκευής ανοξείδωτο ατσάλι υψηλής ποιότητας και μαύρη εμαγιέ επικάλυψη, την καθιστά ανθεκτική στις χρήσεις και στις γρατζουνιές.\nΜε τη ρύθμιση θερμοκρασίας που διαθέτει η φριτέζα, μπορείτε να προσαρμόσετε τη θερμοκρασία έως 190 ºC, ανάλογα με το είδος του φαγητού που μαγειρεύετε, για να επιτύχετε τα βέλτιστα αποτελέσματα σε ψάρια, πατάτες ή κατεψυγμένα τρόφιμα. Συνιστάται να επιλέξετε 170 ° C για τα ψάρια και τα λαχανικά και 190 ° C αν θέλετε να τηγανίζετε πατάτες. Η φριτέζα είναι εντελώς αποσυναρμολούμενη για εύκολο καθάρισμα.\nΡυθμιζόμενη θερμοκρασία έως 190 ° C\nΈνδειξη φωτός θερμοκρασίας\nΚαπάκι από ανοξείδωτο ατσάλι με φίλτρο κατά της οσμής\nΠαράθυρο προβολής που βρίσκεται στο καπάκι


Τι κρύβουν (του ΠΑΣΟΚ και) του ’80 οι εκδρομείς; - Newpost.gr\nΤι κρύβουν (του ΠΑΣΟΚ και) του '80 οι εκδρομείς;\nΣτο ΠΑΣΟΚ, κάτι αρχίζει και κινείται, άσχετα με το πότε ο Γιώργος Παπανδρέου έχει αποφασίσει να κάνει εκλογές και ταυτοχρόνως- κατά πολλούς, να σηματοδοτήσει και τις αλλαγές. Μια από αυτές τις κινήσεις, ακούει στο όνομα “Π80”, ένα δίκτυο «πασοκογενών» που- όπως οι ίδιοι λένε, τους συνδέει η κοινή πολιτική και συνδικαλιστική δράση τους κατά τη δεκαετία του ’80.\nΔημοσίευση 9 Φεβρουαρίου 2011, 11:56 / Ανανεώθηκε 27 Ιουνίου 2013, 14:44\nΑυτοί λοιπόν οι “εκδρομείς” αρχίζουν να κινητοποιούνται και προγραμματίζουν την πρώτη τους εκδήλωση με τίτλο "Game over - Η Ελλάδα στην Τέταρτη Δημοκρατία".\nΕιλικρινά, δεν ξέρουμε ποιες είναι οι επιδιώξεις τους. Αν στον κατάλογο των ομιλητών της εκδήλωσης δεν υπήρχε το όνομα του Μ. Καρχιμάκη, ο νους μας θα πήγαινε ότι “πουσάρουν” τον Γ. Ραγκούση. Τώρα όμως που υπάρχει, μας μπερδεύει, αν και δεν αποκλείουμε να κλήθηκε για... ξεκάρφωμα.\nΔιαβάστε λοιπόν την ανακοίνωση για την εκδήλωση και τους ομιλητές;\nΠλησιάζει η ώρα της εκδήλωσής μας με τίτλο "Game over - Η Ελλάδα στην Τέταρτη Δημοκρατία" – ως γνωστόν θα γίνει την Πέμπτη, 10 Φεβρουαρίου 2011 στις 7μμ στο Metropolis Live Stage (Πανεπιστημίου 54 και Εμμ. Μπενάκη).\nΣτο πρώτο μέρος της εκδήλωσης κάποιοι από τους προσκεκλημένους μας θα σχολιάσουν σύντομα (μέγιστος χρόνος ομιλίας 5 λεπτά) χαρακτηριστικές λέξεις, εικόνες και βίντεο. Πιο συγκεκριμένα:\n1. Ο Γιάννης Στουρνάρας, οικονομολόγος, πανεπιστημιακός, γενικός διευθυντής ΙΟΒΕ, θα μιλήσει για την «κρίση»\n2. Ο Μιχάλης Καρχιμάκης, γραμματέας Ε.Σ. ΠΑΣΟΚ, θα μιλήσει για την «διαφθορά»\n3. Ο Θόδωρος Καρούνος, πανεπιστημιακός, θα μιλήσει για τα «δίκτυα»\n4. Η Αντιγόνη Λυμπεράκη, οικονομολόγος, πανεπιστημιακός, θα μιλήσει για την «εργασία»\n5. Ο Γιώργος Τσακίρης, πρόεδρος Ένωσης Ξενοδόχων Αθηνών-Αττικής, θα μιλήσει για την «επιχειρηματικότητα»\n6. Ο Σωκράτης Κ. Κάτσικας, ηλεκτρολόγος μηχανολόγος, πανεπιστημιακός, θα μιλήσει για την «παιδεία» (αριστεία vs μπάχαλο)\n7. Η Χριστίνα Κουλούρη, ιστορικός, πανεπιστημιακός, θα μιλήσει για την «εθνική ταυτότητα»\n8. Ο Σωκράτης Ξυνίδης, αναπληρωτής υπουργός περιφερειακής ανάπτυξης και ανταγωνιστικότητας, θα μιλήσει για την «Ελλάδα-Ευρώπη»\n9. Ο Γιάννης Πανούσης, νομικός, πανεπιστημιακός, θα μιλήσει για την «βία»\n10. Ο Χρίστος Σπίρτζης, ηλεκτρολόγος-μηχανικός, πρόεδρος ΤΕΕ, θα μιλήσει για τις «συντεχνίες»\n11. Ο Χρήστος Χωμενίδης, συγγραφέας, θα μιλήσει για το «life style»\n12. Η Λίλιαν Μήτρου, νομικός, πανεπιστημιακός, θα μιλήσει για την «τεχνολογία»\n13. Ο Ηλίας Κανέλλης, δημοσιογράφος, θα μιλήσει για τα «ΜΜΕ»\n14. Ο Γιάννης Ραγκούσης, υπουργός Εσωτερικών, Αποκέντρωσης και Ηλεκτρονικής Διακυβέρνησης, θα μιλήσει για το «πολιτικό σύστημα»\nΣτη συνέχεια παραθέτουμε κάποιες πληροφορίες που δίνουν οι ίδιοι για τον εαυτό τους:\nΠοιοι αποτελούν το Π80;\nΈνα δίκτυο «πασοκογενών» και άλλων ανθρώπων που τους συνδέει η κοινή πολιτική και συνδικαλιστική δράση τους κατά τη δεκαετία του ’80. Όπως γράφαμε χαρακτηριστικά το 2004 που συναντηθήκαμε για πρώτη φορά:\n«Π όπως ΠΑΣΠ, ΠαΣοΚ, πανεπιστήμιο, πολιτική, προοδευτική παράταξη ... Για μας, η εποχή εκείνη έχει σημαδευτεί από την αθωότητα, τη γενναιότητα, την αφέλεια, την ανιδιοτέλεια και το ρομαντισμό των είκοσι και κάτι χρόνων της ηλικίας μας. Οι φιλίες εκείνης της εποχής, ακόμη και οι αντιπαλότητες, δημιούργησαν δεσμούς που κατάφεραν να επιβιώσουν στο χρόνο. Εμείς, οι εκδρομείς του ’80, ανακαλύπτουμε ακόμη τη χαρά και την επιθυμία της συνάντησης. Tο Π80 είναι λοιπόν ένας τρόπος να συναντηθούμε και πάλι.»\nΤι θέλει το Π80;\nΘέλει να συμβάλει στην παραγωγή πολιτικής σήμερα, στη συζήτηση για «το επόμενο κύμα», που κρίνεται, μέχρι στιγμής, όχι πάντα αλλά σε μεγάλο βαθμό, ως υποβαθμισμένη, φοβική, ψευδεπίγραφη.\nΚαι πάλι με τα λόγια της πρώτης μας συνάντησης: «Δεν είναι η νοσταλγία που μας παρακινεί. Είναι η αίσθηση ότι ένας νέος κύκλος αρχίζει. Σ’ αυτό το νέο κύκλο, θέλουμε να είμαστε παρόντες, μακριά από τους στερεότυπους, τους κώδικες και τις εμμονές ενός πολιτικού λόγου που φθίνει.»\nΠοιο είναι το «στίγμα» του;\nΓια όσους συμμετέχουμε στο Π80 δεν είναι λύση η αναπαραγωγή του αποτυχημένου μοντέλου ανάπτυξης που μας έφερε μέχρι εδώ. Με την ελπίδα να ξαναβρούμε τη χαμένη αθωότητα της πολιτικής, αναζητούμε τις νέες αντιθέσεις, τα νέα περιεχόμενα και τις νέες σχέσεις στην οικονομία, την κοινωνία και την πολιτική σε έναν δημιουργικό διάλογο με το μέλλον.\nH λύση δεν είναι η αύξηση των απασχολούμενων στο δημόσιο τομέα και η διατήρηση του πελατειακού κράτους.\nΗ λύση δεν είναι η αναζωογόνηση της κρατικοδίαιτης ανάπτυξης των επιχειρήσεων.\nΗ λύση δεν είναι η παραχώρηση προνομίων σε κοινωνικά στρώματα σε βάρος του εθνικού προϋπολογισμού και των φορολογουμένων.\nΗ λύση δεν είναι η στήριξη των ημετέρων σε ανομίες και παρανομίες.\nΗ λύση δεν είναι η επικυριαρχία του φόβου του πολιτικού κόστους, η αναβλητικότητα στη λήψη κρίσιμων αποφάσεων, η ικανοποίηση του πρόσκαιρα ελκυστικού σε βάρος του μακροπρόθεσμα αποδοτικού, του τώρα σε βάρος του μέλλοντος.\nΤο μεταπολιτευτικό μοντέλο έχει καταρρεύσει οριστικά.\nΗ καθολική κρίση και κατάρρευση του μεταπολιτευτικού μοντέλου, επιβάλλει την αλλαγή της χώρας σε προοδευτική κατεύθυνση. Μια αλλαγή που δεν επιμερίζεται και δεν τεμαχίζεται. Μια αλλαγή που πρέπει να αφορά τα πάντα, όλους και όλα.\nΤι προτείνει το Π80;\nΤην ώρα που όλοι μιλούν αμήχανα για το τέλος της μεταπολίτευσης, το Π80 πιστεύει ότι ήλθε η ώρα να κάνουμε το αποφασιστικό βήμα προς την Τέταρτη Ελληνική Δημοκρατία.


«Εύκολο» ματς για Ολυμπιακό\nΟ Ολυμπιακός δεν έχει να χάσει τίποτα σήμερα στην Μόσχα κόντρα στην ΤΣΣΚΑ. Αν ηττηθεί, είναι ένα αποτέλεσμα μέσα στο πρόγραμμα.\nΑντίθετα, αν κερδίσει, θα έχει κάνει ένα ακόμη σημαντικό βήμα για τη πρόκριση στην οκτάδα, αλλά και για το πλεονέκτημα της έδρας. Οι Πειραιώτες θα παίξουν χωρίς τον Γιάνις Στρέλνιεκς απέναντι στην ομάδα του Δημήτρη Ιτούδη, η οποία θέλει να συνεχίσει το νικηφόρο σερί της. Εχει βλέπετε τέσσερις νίκες σε ισάριθμα παιχνίδια στην Ευρωλίγκα.\nΗ Φενέρ με τον Ερικ Γκριν πλέον στο ρόστερ της αντί του Τάιλερ Ενις, που τέθηκε νοκ-άουτ, φαινομενικά έχει εύκολο έργο απέναντι στην Μπάγερν. Και λέμε φαινομενικά, γιατί η Μπάγερν δεν έχει να χάσει τίποτα, την ίδια ώρα, που στα πρώτα παιχνίδια έχει εμφανίσει ανταγωνιστικό πρόσωπο.\nΑυτή, που έχει σίγουρα εύκολο έργο είναι η Μπασκόνια με την Νταρουσάφακα και εκεί, που σίγουρα θα πέσουν κορμιά είναι στο Μπαρτσελόνα-Μακάμπι. Αν χάσει η Μακάμπι, αυτή θα είναι η τέταρτή της ήττα στα πέντε πρώτα ματς.\n5110 ΤΣΣΚΑ-ΟΛΥΜΠΙΑΚΟΣ (8,5) 1\n5113 ΜΠΑΣΚΟΝΙΑ-ΝΤΑΡΟΥΣΑΦΑΚΑ (13,5) 1\n5114 ΦΕΝΕΡ-ΜΠΑΓΕΡΝ (159,5) Over\n5188 ΜΠΑΡΤΣΕΛΟΝΑ-ΜΑΚΑΜΠΙ (163,5) Over